
Avakirina 
mêvanxaneya 
Suryaniyan 
qedexe ye! 


Suryaniyên ku li welatên Ewropa dijîn, dema bo serdanê dihatin Hezexê cih tune bû 
ku li wir bimînin. Bi mebesta hewandina mêvanan, li kêlake Dêra Meryem mêvan- 
xaneyek hat avakirin. Piştî avakirina mêvanxaneyê serdanên Suryaniyan jî zêde 
bûn. Lê ev mêvanxane niha ji aliyê dewleta tirk ve tê xirakirin! 


Aşîtiya 


<ûyî 


Sozên AKPê hêviyek 
mezin peyda kiribû ku 
piştî hilbijartinên parle- 
mentoyê kêşeya kurd 
berbi çareseriyek aşîti- 
yane biçe. Lê bûyerên 
vê dawiyê û êrişên ar- 
têşa tirk yên ser xaka 
Herêma Kurdistanê ew 
hêvî bo demeke nediyar 
çilmisandin. 


Jinên Amedê xweji bo 
trafîkê amade dikin 

W ê piştê demeke din 
trafîka mêrane ya 
Amedê biguhere: 120 jin 
ji bo ajokariya bajêr niha 
perwerde dibînin. 

Li Amedê 9 meh berê 
di bin banê Şaredariya 
Baglarê û Yekîtiya Ewro- 
payê de, ji bo jinan pro- 
jeya “Ji Bo Guherîn û 
Pêşketinê Jin Dibin 
Xwedî Pîşe” hate dest pê 
kirin. Ji bo ku otobosên 
şaredariyan û wesayîtên 
meqamê yên şaredar û 
midûran bajon, 120 jin 
tên perwerdekirin. 

Malbatek kurd li cihê 
şînê bi hev ketin 

X ortek û keçek ji 
heman malbatê 
hevdu direvînin. Piştî de- 
mekê kesekî nêzîkî keçê 
jiyana xwe ji dest dide û 
xortê keçrevandî ji bo şîn 
û sersaxiyê tê serdana 
malbata hevjîna xwe li 
bajarê Almanya Bonnê, lê 
xwediyê şînê wî bi zorê ji 
cihê şînê derdixin. Mal- 
bata xort û keçê li kolanê 
bihev ketin û gelek kes ji 
hevdu birîndar kirin. 

Ji destpêka pûşperê ve winda bû 

Samî darvekirî hate dîtin 


© Samî beriya 8 mehan 
hatibû Almanya; ne karibû 
baş biaxive, ne jî bibihîse. 


Koln (Rûdaw) - Di hejmara 102 ( 30ê 
pûşperê2011) ya Rûdawê de raportek 
derbarê windabûna xortekî kurd ye kê- 
mendam, bi navê Samî Celal Hamo (22 
salî), li Almanyayê belav bûbû. Li gor 
agahiyên Rûdawê, roja 13ê tebaxê 
termê Samî Celal Hamo di nav çemê 
Rheinê, bi darekê ve daleqandî û destê 
wî li ser pişta wî girêdayi, hate dîtin. 

Li gor agahiyên ji rojnameya almanî 
Rhein Zeitung, laşê ku zêdê xerab bûbû, 
di nav daristanekî di nav çemê Rheinê 
de, 5 metreyan li ser erdê, bi darekê ve 
daleqandî bû. Destên wî jî li ser pişta wî 
bi werîsekî hatibûn girêdan. Ev yek jî 
bûbû sedema gumanên ku Samî hatibe 
kuştin. Lê li gor agahiyên ku polîsên ba- 
jarê Koblenzê dane Rûdawê, otopsiya laş 
hatiye kirin û destê kesekî ji derve di 
kuştina Samî de tune. Derbarê sedemên 
kuştin an xwekuştina Samî Celal Hamo, 
ne kesên nasê Samî, ne jî polîsan nekarî 
ti agahiyan bidin. 


Laşê Samî jî tesadûf hate dîtin. Tîmek 
ji 25 kesên agirkuj li keştîvanekî alman 
yê winda digeriyan. Dema ku laş hate 
dîtin, destpêkê bawerî ew bû ku wan 
laşê kesê keştîvan dîtiye, lê piştî otopsiyê 
diyar bû ku laş ne yê keştîvan e. 

Samî Celal Hamo (22 salî) yê ji Başûrê 
Kurdistanê, tevlî birayê xwe, beriya 8 
mehan wekî penaber hatibû Almanyayê 
û li kampeka penaberan a li nêzîkê ba- 
jarê Neuwiedê dijiya. Samiyê ku bi al- 
manî nizanîbû û kêmendam bû, 6ê 
Pûşperê 2011ê ji kampê derketibû, bi 
mebesta ku biçe serdana mirovên xwe li 
bajarê Wittenê. Lê Samî ti caran negihişt 
mala mirovên xwe û winda bû. Tevî be- 
lavbûna nûçeya windabûna Samî di Rû- 
dawê û di rojnameyên almanî de jî, lê 
Samî nehat dîtin. 

Samî Celal Hamo ji Başûrê Kurdistanê 
bû û xortekî Kurdê êzîdî bû. Samî hem ji 
aliyê fikrî û hem jî ji aliyê fîzîkî xwedî 
pirsgirêk bû. Ji ber ku Samî heta rade- 
yekê kerr bû (nedibihîst) û ji bilî çend 
gotinên îngilîzî herwiha bi almanî jî ne- 
dizanî, wî nekarî bi hêsanî bi kesên din 
re bikeve têkiliyê jî û eger mirov bi Samî 
re biaxiviye jî, Samî bi hêsanî tênedigi- 
hişt ka çi ji wî tê xwestin. 




Samî Celal Hemo 


22 


sa 


Xizmên qurbaniyên li dijî Tirkiyeyê doz vedikin 



Termê 6 kesan bi awayekî perçekirî û nayê naskirî hate dîtin, lê termê du kesan hê jî winda ne 


Pişder (Rûdaw)- Xizmên wê 
malbata ku 8 kesan di bombar- 
dimana Tirkiyê de jiyana xwe ji 
dest dan biryar dane piştî taziyê 
dozê li ser Tirkiyeyê vekin. 
Şemal Hesen Şêx Umer (23) yek 
ji merivên kuştiyên bombardi- 
mana Tirkiyeyê bo ser quntara 
çiyayê Qendîle ye û dibêje piştî 
taziyê wê li dijî Tirkiyeyê rêyên 
yasayî bidin pêşiya xwe. 

Şemal di taziyê de ji Rûdawê 
re bi bîr xist ku firokeyên şer ên 
artêşa Tirk 2 keç, hevser, xesû, 
xezûr, jinbir û biraziyekî wî kuş- 
tine û got: "Ez ji merivên min qut 
kirim û ev bûyer qet nayê qebûl 
kirin. Loma me biryar daye piştî 


taziyê em ê li dijî Tirkiyeyê 
rêyên yasayî bikar bînin û dozê 
li ser vekin." 

Şemal Hesen, bavê Solîn a 6 
mehî û Sonyaya 2 salî ye û ligel 
van zarokan hevjîna xwe ji dest 
daye û take kesê xêzanê ku 
maye, daxwaza rawestandina 
bombardiman û topbaranê dike 
û dibêje: "Em daxwazê ji Nete- 
weyên Yekgirtî, Komeleyên Nav- 
dewletî, Amerîka û îraqê dikin 
ku topbaran û bombardimana 
Tirkiyeyê rawestînin, da careke 
din xelk nebe qurban û koçber 
nebin.” 

Şemal Hesen her digot: “Hêvî- 
dar im wek min neyê serê kesî." 


Şemal li qezaya Ranye rûdinê û 
li Bexda serbazekî Sekreterya 
Serokatiya Serokkomarê îraqê 
Celal Talabanî ye. Çend roj dibûn 
hevser, herdu zarokên wî ligel 
biraziyekî wî li nehya Sengeser 
bûn û bi serdan çûbûn mala xe- 
zûrê wî. Şemal wiha axifî: “Hewl 
didim doza xwe bighînim Serok- 
komar bo rawestandina bom- 
bardimana Tirkiyeyê.” 

Balefirên şer ên artêşa Tirk ji 
17ê tebaxê û şûn de qûntara çi- 
yayê Qendîl girêdayî qezaya Piş- 
der bombebaran dikin. Di vê 
navberê de li ser rêya Kortek ser 
bi navçeya Sengeser otomobîla 
xêzanekê hat bombebarankirin 


û kesên di nava otomobîlê de 
parçe parçe bûn. Hê jî termê 2 
kesan nehatiye dîtin û termên 
din jî ji ber parçebûnê nayên 
naskirin. 

Navê kesên hatin kuştin 

1- Hûsên Mistefa Hesen (malx- 
wêyê malê) 

2- Mêrê Hacî Mame (Dayîk) 

3- Rêzan Hûsên Mistefa (34) 

4- Sonya Şemal Hûsên (4) 

5- Solîn Şemal Hûsên (6 mehî) 

6- Zana Hûsên Mistefa (11) 

7- Oskar Hûsên Hesen (16) 

8- Xunas Izêr Hesen 

Termê Oskar û Xunas hê jî ne- 
hatiye dîtin. Xunas keça mamê 
malxwêya xêzanê ye. 


Rûdaw 


Rojnameyeke siyasî û heftane 


Xwedî 

Rudaw Media GmbH 

Sernûser 

Ako Mihemed 
akopress74@yahoo.com 


Rêvebirê Nivîsînê 

Nasredîn Akyol 
nasredin@rudaw.eu 


Redaksiyon 

Firat Kelehkî 
kelehkî@yahoo.com 

Mehmet Sebatli 
sebatli@hotmail.com 

Besam Mistefa 
wardoz@gmail.com 

Mihemed Tahir 

mtahir 2 011 @ windowslive.com 


Dîzayner 

Hamdullah Yumlu 


îdare û belavkirin 

Mustefa Sefîq Edilbî 
gare2005@hotmail.de 


Şêwirmendê yasayî û aborî 

Ayhan Çîftçî 


Navnîşan 

Rudaw Media GmbH 
Gutenbergstr. 63a 
50823 Köln/Germany 


Pêwendî 

Telefon: +49 (0] 221-26 00 40 02 
Telefax: +49 [0] 221-26 00 49 81 
www.rudaw.net / www.rudaw.eu 
info@rudaw.eu 


Belavkirin / Vertrieb: 

Axel Springer Vertriebsservice GmbH 
SuderstraRe 77 
20097 Hamburg 
www.as-vertriebsservice.de 


Rûdaw ji bo nivîsên ku bi nav tên 
weşandin ne berpirsyar e. 

© Hemû maf parastî ne 

































Hejmar 110 I Rûdaw 


Rojev 


3 




"Edî em nikarin beramber van êrîşan bêdeng bin!” 


Koln (Rûdaw) - Di peyamekê de ku 
23.08.2011 bo raya giştî hat belavkirin, 
Serokê Herêma Kurdistanê Mesûd Bar- 
zanî ragehand ku êrîşên welatên cîran bo 
ser axa herêmê “gihiştine wê astê ku nabê 
êdî li beramber wan bêdeng bin û hevwe- 
latiyên sivîl û bê parastin ên herêmê jî 
bibin qurbaniya wan kêşeyan." Beriya 
çend rojan jî Mesûd Barzanî di hevpeyvî- 
nek ligel malpera “nefel" de gotibû “ca- 
reke din dibejim ku şerê Kurdan û Kurdan 
heram e." 


Piştî erişên van rojên dawîyên leşkerên Tir- 
kiye û îranê bo serxaka Herêma Kurdis- 
tanê û kuştina 7 hemwelatiyên sivîl hefteya 
borî, Serokê Herêma Kurdistanê Mesûd 
Barzanî bi vê daxuyaniyê xwe helwesta xwe 
ya êdî netehmûlkirina êrîşan bo serxaka 
Herêma Kurdistanê eşkere kir. Mesûd Bar- 
zanî di hevpeyvîna ligel “nefel" de jîgazinc 
ji PKK û PJAKê kiribû ku ew bahaneyan ji 
Tirkiye ûîranê re çêdikin ku êrişîxaka He- 
rêma Kurdiatanê bikin û wiha gotibû: “Ez 
careka din dibêjim şerê Kurdan û Kurdan 


heram e. Lê belê heta hetayê bi vî awayeyî 
berdewam nake. Herêma Kurdistanê nikare 
heta hetayê baca problema PJAKê û îranê 
bide,yan jî baca problema PKKê û Tir- 
kiyeyê bide." Mesûd Barzanî herwiha dibeje 
ku dema şerê çekdarî derbas bûye û bangî 
Kurdên Bakur dike ku şerê xwe li parlemen- 
toyê bikin û wiha didomîne: Ev şerê vê da- 
wiyê ku PKKê kir û esker kuştin, bi qenaeta 
min xeletiyeka zêde mezin bû û hîçxizmeta 
doza kurdî nake. Herin şerê xwe li parle- 
mentoyê bikin." 


AKPji 

siyaseta rêvekirinê 

derbasî 'siyaseta 
ewlekariyê' dibe? 


Siyasetmedar û rewşenbîr hewldanên hikû- 
metê, daxuyaniyên Erdogan û helwêsta AKPê 
dinirxînin û bal dikişînin ser tansiyona siyasî 
ya ku her diçe germ dibe... 


Firat Baran Enqere 


i Tirkiyeyê, piştî ku 
PKKê demeke dirêj 
agirbest domkir, dew- 
letê li îmraliyê bi se- 
rokê PKKê re hevdîtin 
çêkirin ku Ocalan ev hevdîtin wek, 
"ji diyalogan ber bi danûstandinê" 
binav kir; herwiha nîqaşên der- 
barê amadekirina makezagona nû 
di raya giştî de atmosfereke erênî 
derxistibû. Ev atmosfer piştî şerê 
li Farqînê ber bi şikestinê ve çû û 
dema li Colemêrg û Çelê jî çalakî 
hatin lidarxistin, raya giştî de bêh- 
êviyeke metirsîdar dest pê kir. 

Daxuyaniyên tund ên Serokwe- 
zîrê Tirkiyeyê Erdogan, amadeka- 
riyên damezirandina hêza polîs a 
taybet li dijî PKKê, xurtkirina ka- 
rûbarên waliyan, agahiyên der- 
barê operasyona li dijî KCDê piştî 
Cejna Remezanê û êrîşa ezmanî 
ya li ser Başûrê Kurdistanê, me- 
tirsiyeke kûr çêkirin ku wek wê 
rewş ber bi salên 90î ve diçe. Ev 
jî vê pirsê tîne holê ka gelo AKP 
ya ku du sal berê dest bi 'rêveki- 
rina demokratîk' kiribû, niha ber 
bi siyaseta ewlekariyê ve diçe? 

Gur:Ar- 
manca hi- 
kûmetê 
tasfiyeye 

P a r 1 e - 
menterê 
Wanê yê 
BDPê Nazmi Gur ragihand ku ji 
bo çareseriya pirsgirêka kurd ti 
proje û modelek AKPê tune û got 
yekane armanca AKPê tasfiyeki- 
rina tevgera kurd e û mafên ke- 


sayetî bide û meseleyê bigire. 
Gur wiha axivî: “Hikûmet dibêje 
em ê di nava mercên hiqûqê de 
dawî li 'terorê' bînin, lê tenê 
êrîşa esmanî bi serê xwe li ser 
Başûrê Kurdistanê binpêkirina 
hiqûqa navnetewî ye." 

Stratejiya nû ya ewlekariyê 

Gur destnîşan kir ku heta niha 
siyaseta tund ti encameke erênî 
neaniye û ji bûyer, kuştin û eşên 
ku ji niha û şûnde çêbin AKP ber- 
pirsiyar nîşan da. Gur da zanîn 
ku di Dezgeha Ewlekariya Ne- 
tewî (MGK) de stratejiya nû ya 
ewlekariyê wek kanûn hatiye pe- 
jirandin û niha tê pêkanîn. Gur 
wiha axivî: “Hikûmet eger karibe 
wê tevgera kurd tasfiye bike, ni- 
karibe tasfiye bike jî wê marjinal 
û qels bike û bi çendîn mafên ke- 
sayetî dixwaze ser meseleyê bi- 
gire. Di civîna MGKê ya dawî de 
dîsa biryara yek ziman, yek 
netew û yek dewlet hate dayîn. 
Ev stratejî ji destpêkê ve têkçû 
ye. Di sedsala 21. de, ku dewle- 
tên netewî yek bi yek tên rûxan- 
din, ne Erdogan, ne AKP û ne jî 
dewlet dikare li ber xwe bide." 


Êrîşa esmanî binpê- 
kirina huqûqa nav- 
netewî ye 


Artêşa tirk roja 23ê tebaxê bi hezaran leşker di rêya Mêrdîn-Şirnexê de birin ser sînor 


Gur di dawiya axaftina xwe de 
got ku wek BDP ew ê li himberê 
hemû zextan li ber xwe bidin û ti 
gav paşve navêjin û derbarê çû- 
yîna parlemenê de jî got “gel çi 
biryarê bide, ew amade ne". 


Kayaturk: 
Gavên de- 
mokratîk û 
yê ewleka- 
riyê bi- 
hevre tên 
avêtin 


Serokê Dibistina Siyasî ya AKPê 
û Parlementerê Wanê, Burhan Ka- 
yaturk, ne di wê baweriyê de ye ku 
dîsa konsepta salên 90an bê pêka- 
nîn. Li gor Kayaturk, mantiqa hi- 
kûmeta îro ne weke mantiqa 
hikûmetên wê demê ye û got, “Hi- 
kûmeta niha vekirî û şefaf e, mirov 
dikare ji gavên ku hikûmet davêje 
baş fahm bike ku ew dixwazin bi 
rêyên demokratîk çareseriyê 
bînin." Kayaturk diyar kir ku pêva- 
joya rêvekirina demokratîk wê bi- 
dome û got, “Wê gavên 
demokratîk û gavên ewlekariyê bi 
hev re bên avêtin. Ji aliyekî ve wê 
li dijî “terorê" têkoşîn bê kirin û ji 
aliyê din ve pêvajoya rêvekirina 
demokratîk wê bidome." 

Derbarê êrîşa esmanî ya li ser 
Başûrê Kurdistanê de, Burhan Ka- 
yaturkê AKPyî got ku operasyon ji 


neçariyê hatiye kirin û wiha axivî: 
“Ji çalakiyên PKKê ne tenê Tirk, 
herwiha Kurd jî aciz bûn. Piştî ça- 
lakiyên li Farqînê, Colemêrg û Çelê 
rû dan, gelê kurd jî xwest hinek 
tişt bên kirin. Li pêşiya hikûmetê 
ti çare nema, lewma neçarî dest bi 
vê operasyonê kir; ez nizanim ka 
wê bibe çareserî yan na, em ê te- 
maşe bikin." 

Kayaturk di dawiya axaftina 
xwe de got ew li dijî hewldanên 
himberê xebatên legal û azadiya 
ramanê ye û got divê polîs û sazi- 
yên dadê pir bi baldarî pêvajoyê 
bimeşînin. 


Prof. Ozer: 
Divê Oca- 
lan bang 
bike, hikû- 
metjî rê- 
vekirinê 
bidomîne 


Mamostayê Zanîngeha Suleyman 
Demirel, Prof. Dr. Ahmet Ozer, jî got 
ku li Tirkiyeyê ji bo çareseriya pirs- 
girêka kurd du pêşketinên girîng 
rû dane û ev pêşketin wiha rêz 
kirin: “Ya yekem, makezagoneke 
nû tê çêkirin û hikûmet ev bar daye 
pişta xwe. Ya duyem jî daxuyaniya 
Ocalan bû ku got danûstandinên 
me bi dewletê re kete asteke bilind 
û pêşniyar kir ku Konseya Aştiyê 
bê damezirandin." 


"Divê dewlet operasyonan, PKK 
jî çalakiyan rawestîne" 

Lê Ozer daxuyand ku pev- 
çûna Farqînê derbe li pêvajoyê 
xist û got Erdogan jî piştî vê 
bûyerê dest bi konsepta nû ya 
şer kiriye. Ozer dibêje, piştî ça- 
lakiyên li Colemêrg û Çelê, zex- 
tên nijadperestan li ser 
hikûmetê zêde bûne, lewma 
dest bi operasyona derveyî 
sînor kiriye. 

Ozer got ku niha jî amadeka- 
riya operasyoneke bejayî tê 
kirin. Di dawiya axaftina xwe 
de Ozer daxuyand ku bi van rê- 
bazên tund pirsgirêk nayê ça- 
reserkirin û wiha axivî: “Ji bo 
tansiyona germ ji holê bê raki- 
rin û dîsa atmosfereke nerm 
dest pê bike, divê PKK çalaki- 
yan kêm bike. Eger hêjî strate- 
jiya PKKê Komara Demokratik 
be, Xweseriya Demokratîk hêjî 
didome, divê PKK vê yekê bike. 
Divê Ocalan careke din bikeve 
navberê û bang li PKKê bike ku 
agirbestê îlan bike. Dewlet jî 
divê dawî li operasyonan bîne. 
Paşê divê hikûmet dest bi pa- 
kêteke nû ya rêvekirina demo- 
kratîk bike, nava wê tije bike û 
wekya berê nîvco nehêle. Her- 
wiha divê bi Ocalan re hevdîtin 
bidomin, ji ber ku eger çek bên 
rawestandin, tenê serokê wê 
Ocalan dikare vê yekê bike." 

Enqere û PKK şer dikin 
û dizanin jî ev ne çareserî ye 


© Generalekî teqa- 
wûd yê artêşa tirk: 
Artêş êrîşa bejayî 
nake ser Qendîl. 

© Parlamentera BDPê 
Ayla Akat Ata: Hikû- 
meta Erdogan zemîna 
şîdetê xweş dike. 

© Şêwirmendê berê 
yê MITê Cewat Oneş: 
Tirkiye hisab bo pê- 
wendiyên xwe ligel 
îdareya Kurdî dike. 


Hêmin Xoşnaw Hewlêr 


P 


iştî êrîşa gerîllayên 
PKKê li ser karwa- 
nekî artêşa Tirkiyeyê 
li bajarokê Çelê di 
roja 17ê vê mehê de, 
hêzên esmanî yên Tirkiyeyê êrî- 
şeke dijwar birin ser Qendîlê û 
deverên din yên Herêma Kurdis- 
tanê. Derbarên îdiayên êrîşeke 
bejayî ya ser baregehên PKK li 
Qendîlê, hinek çavdêrên siyasî 
yên tirk berovajî navendên Hikû- 
meta Tirkiyeyê, dibêjin Tirkiye 
êrîşên bejayî di nava xaka He- 
rêma Kurdistanê de nake. 

Her çiqasî di van salên dawî de 
çi ji aliyê PKKê û çi ji aliyê hikû- 
meta Tirkiyeyê tê mikurkirin ku 
kêşe bi şer çareser nabe û pêwîst 
e bi çareseriyên din yên siyasî û 
aştiyane bê fikirîn, lê tevî sazki- 
rina gotûbêjan di navbera şan- 
deke dewleta Tirkiyeyê ligel 
Abdullah Ocalan, herwiha rûniş- 
tinên di navbera hikûmet û BDPê 
de, vêga tevgerên serbazî hatine 
pêş. Niha behsa wê yekê tê kirin 


ku di kampanyeke nû de 1200 
berpirs û endamên nû yên BDPê 
ji aliyê dewleta tirk bên girtin. Di 
van demên dawî de zemîna aştiyê 
di navbera hikûmeta Erdogan û 
aliyê kurdî berbi nemanê çûye, 
nemaze piştî hilbijartina 12ê He- 
zîranê ya Parlemena Tirkiyeyê. Bi 
taybetî jî piştî herdu şerên Farqîn 
û Çelê ku 25 serbazên tirk di wan 
de hatin kuştin. 

Li gor şêwirmendê berê yê 
MITê Cevat Oneş, operasyona es- 
manî ya artêşa tirk li ser Qendîl û 
navçeyên derdora wê hewlda- 
neke bo girtina rê li ber êrîşên zê- 
detir ên PKKê û bersivdaneke jî 
bo raya giştî ya Tirkiyeyê. Der- 
barê encamdana êrîşa bejayî 
Oneş ji Rûdawê re ragehand: "Ne 
diyar e operasyona bejayî tê kirin 
yan na, lê Tirkiyeyê her demekê 
beramber bingehên PKKê li ba- 
kurê îraqê hestiyar bû, nemaze di 
şert û mercên îro de zêde hesti- 
yartir e, ji ber ku hisaban bo pê- 
wendiyên xwe ligel rêveberiya 
kurdî dike û hewl dide van pê- 
wendiyan geştir bike.” 

Li gor îstatîstîkên fermî yên 
Tirkiyeyê, piştî ragehandina şerê 
çekdarî ji aliyê PKKê di 15ê Te- 
baxa 1984ê de, heya sala 2009ê 
zêdeyî 42.289 kes di şerê di nav- 
bera wan de hatine kuştin (6250 
serbazên tirk, 5669 hevwelatî û 
30 hezar endam û gerîllayên 
PKKê). Herwiha zererên darayî 
yên vî şerî bi 400 milyar dolaran 
tên texmînkirin. 


"Li ser navçeyeke diyarkirî êrîşa 
bejayî dike" 

Generalê teqawûd yê artêşa 
tirk Mîthat Işik, ku sala 1998ê 
serpereştiya wî tîmê kir ku Şem- 
dîn Sakikê serkirdeyê berê yê 
PKKê li navçeya Qesrok ya nêzîkî 
Akrê bo Tirkiyeyê revand, bo Rû- 
dawê got ku artêşa tirk naxwaze 

Cevat Oneş 


xelkê sivîl di nava Tirkiyeyê û we- 
latên cîran zerermend bibin, 
"lewma bawer nakim operasyo- 
neke bejayî ya berfireh, bi taybetî 
li ser Qendîl, bicih bîne. Lê dibe 
ku li navçeyên tixûbî êrîşê bike 
ser navçeyeke diyarkirî.” 

Di heman warî de, bi dîtina ser- 
kirdeyekî serbazî yê berê yê 
PKKê, armanca zêdekirina êrîşên 
gerîllayên PKKê di vê dema dawî 
de bona tevdana hikûmet û ar- 
têşa tirk e bo operasyoneke ber- 
fireh ya bejayî. Ev serkirde ku ji 
ber hestiyariya babetê nexwest 
navê wî bê eşkerekirin, got: "PKK 
ji wê yekê piştrast e ku artêşa tirk 
amadekariyan ji bo operasyoneke 
berfireh, weke sala 2008ê, dike. 
Lewma bi van êrîşan hewl dide 
berî xilaskirina amadekariyan û 
hatina sermayê, artêşê bikişîne 
nav çiyayan û li wir çend derban 
li artêşê bide û operasyonê pûç 


Di van demên dawî de 
di navbera hikûmeta 
AKPê û bizava kurd de 
zemîna aştiyê berbi 
nemanê diçe 


bike.” 

Her çiqasî herdu alî, PKK û ar- 
têşa tirk, çendîn caran tekez ki- 
rine ku ev kêşe bi şer bidawî 
nayê, di heman demê de dezge- 
hên fermî yên Tirkiyeyê weke 
berê tekeziyê li ser jinavbirina 
PKKê nakin û weke ku gihiştibin 
wê baweriyê ku PKK di çarese- 
riya kêşeya Kurd de rastiyeke û bi 
şer tune nabe. Lewra hinek ji çav- 
dêran kampanya şîdetê ya vê da- 
wiyê ya herdu aliyan weke 
hewldanekê bona lawazkirina 
hevdu û pesendkirina mercên 
hevdu dibînin. 

Serokê Fraksyona BDPê li Par- 
lemena Tirkiyeyê Selahattin De- 
mîrtaş jî rexne li destpêkirina şer 
kir û ji Erdogan re pirsî: "Ji ber çi 
te bersiva Ocalan neda, ku berî 
çend heftiyan got 'dikarim di 
hundirê heftiyekê de li cihekî 
kom bikim'?” 

Hewldaneke bo anîna rêzê ya 
PKKê 

Cevat Oneş got: "Kampanya nû 
ya artêşa tirk ne ji bo jinavbirina 
PKKê ye, dibêjim operasyona vê 
carê ne kampanyeke serbazî ya 
rût e. Lê hewldaneke di çarçoveya 
proseya vebûna demokratîk û ni- 
vîsîna destûreke nû ye. Peyameke 
bo wî baskê çekdar yê ku di nav 
PKKê de hewl dide aştiyê biheri- 
fîne.” 

Berpirsê navenda lêkolînên 
stratejîk a Kurdistanê Ferîd Ese- 
serd jî gotinê Oneş piştrast dike û 
li gor wî Enqere û PKK gihiştine 
wê baweriyê ku nikarin bi şer 
hevdu ji nav bibin û wiha berde- 
wam kir: "Hikûmeta Tirkiyeyê 
hewl dide derbên serbazî yên bi- 
bandor li PKKê bide, daku rola 
wê ya siyasî kêm bike û mercên 
xwe li ser ferz bike.” 

Lê parlamentera BDPê Ayla 
Akat Ata vê nerînê red dike û di- 
bêje: "Ev tiştekî ne lojîkî ye, ti 
wextan şîddetê aştî çênekiriye. 
Aştî bi danûstandin û guhdarîki- 
rina li hevdu berqerar dibe.” Ata 
derbarê destpêkirina şer û rola 
wan di girtina rê li ber berfireh- 
bûna şer de dibêje: "Bûyerên vê 
dawiyê hewldanên hikûmetê ne ji 
bo qirkirina bizava siyasî ya Kurd. 
Ji aliyekî qala rêkeftinê ligel îmra- 
liyê tê kirin, ji aliyekî din ev zê- 
deyî 21 rojane rê nedane 
parêzeran ku herin cem Ocalan. 
Hikûmet bi vî rengî hewl dide at- 
mosfêra şîddetê xweştir bike.” 


îran û Tirkiye 
bi hevre li Kur- 
distanê didin 

Hawar Ebdulrezaq 

Ev heftiyeke hinek dezge- 
hên medyayê yên Tirkî yên 
nêzîkî AKPê, belav dikin 

ku Tirkiyê bi niyet e di 
nava Herêma Kurdistanê de ji 
bo hevkarîkirina wê di şerê 
dijî PJAKê de daxwazeke 
îranê pesend bike. Herwiha 
eşkere kirine ku desthilatda- 
rên Tirkiyê plan danîne ku 
piştî dawîhatina Remezanê, 
operasyoneke serbazî ya be- 
jayî û esmanî ya berfirehtir 
dijî çekdarên PKK li deverên 
Zab û Qendîlê bikin. 

Li gor raporteke roja 17ê 
tebaxê ya kanala Press TVa 
hikûmeta îranê ku weşana 
wê bi zimanê îngilîzî ye, ber- 
pirsên îranê mikur hatine di 
dema meha borî de di êrîşki- 
rina ser çekdarên PJAKê de, 
sînorên Herêma Kurdistanê 
bezandine. 

Her çiqasî li gor şertên 
peymana NATO, Tirkiye weke 
endama peymana NATOyê, 
nikare bi ti awayî hevkariya 
serbazî ti welatekî ne endam 
di NATOyê de bike, ger vê 
yekê bike ev binpêkirina şer- 
tekî peymana NATO ye, lê ra- 
wêjkarekî serbazî yê 
teqawûd yê Amerîkî çaverê 
nake ku NATO û Amerîka ti 
helwêsteke wan hebe eger ev 
hevkarîkirin çêbibe. 

"Amerîka û NAT0 Tirkiyeyê 
naqehirînin" 


Klav Seep ku dema du 
salan şêwirmendê serbazî bû 
li wezareta bergiriya Ame- 
rîka ji Rûdawê re ragehand: 
"Bawer nakim ku Amerîka û 
NATO ti karekî bikin ku bibe 
sedemê qehirandina Tirki- 
yeyê. Her demekê dewletek 
hest bi xeterê bike, pir zeh- 
met e mirov çaverêtiyê jê 
bike di çarçoveya sînorên 
NATO de tevbigere.” 

Lê Garat Yenkzin, pisporê 
Brîtanî ku pisporê pirsgirêka 
kurd li Tirkiyeyê ye, dibêje: 
"Piştgiriyeke zêde ji aliyê 
Amerîka heye bo Tirkiyeyê di 
şerê wê de dijî PKKê, bêgu- 
man Amerîka hevkariyeke 
baş ya leşkerî dide Tirkiyeyê, 
lê nîgeraniyeke mezin ji aliyê 
Amerîka dirust dibe eger Tir- 
kiyê û îran nêzî hevdu bibin.” 

Pisporê warê serbazî yê 
Amerîkî û Tirkiyê li zanîn- 
geha Saint Laurence ya Ame- 
rîkî Howard Aysnstad jî got: 
"Bi baweriya min egerê vê 
hevkariyê, vedigere wêya ku 
heye Tirkiye siyaseta xwe li 
himber Kurdan biguherîne, 
piştî hilbijartinan biryar 
daye ku siyaseteke tundtir 
bimeşîne, ev jî beşek jê vedi- 
gere bo kiryarên tund yên 
PKKê." 

HejmarllO I Rûdaw 


Serekerkanê Artêşa îraqê Babekir Zêbarî: 


H 


êzên pêşmerge, bi 
hevbeşî ligel ar- 
têşa îraq û Amerî- 
kayê bo çend 
saetan çûn der- 
dora Celewla û Sadiye û Qeretepe 
û derketin. Serekerkanê Artêşa 
îraqê General Babekir Zêbarî, di 
hevpeyvînekê de ligel Rûdawê di- 
bêje ger Herêma Kurdistanê ye- 
kalî pêşmerge bişîne nava 
Celewla û Sadiye, hikûmeta îraqê 
qebûl nake. Herwiha dibêje niha 
bi serpereştiya Amerîkiyan ji bo 
avakirina hêzeke hevbeş li navçe- 
yên veqetandî hewldanek heye û 
dibêje îraq niha li pêşber kom- 
ployeke mezin e. 


Rûdaw: Roja 18ê tebaxê ligel Se- 
rokwezîrê îraqê Nûrî Malikî li 
ser pirsa Celewla û Sadiye civîna 
we hebû, encama wê çi bû? 

Babekir Zêbarî: Di civînê de bi 
awayekî giştî behsa rewşa ewle- 
hiy îraqê hat kirin, têkçûna vê 
rewşê jî vedigere bo gotara siyasî 
ya aliyên Îraqî, ku ne gotareke 
yekgirtî ye li ser rewşa ewlehiyê. 
Heya niha hinek kes di nava îraqê 
de hene hevkariya terorîstan 
dikin, vêga jî partiya Baasê û rê- 
xistina Qaîde karên xwe berde- 
wam dikin û di navbera wan de 
hevahengî jî heye. 


Niha Baasî û Qaîde zêdetir li nav- 
çeyên veqetandî çalak in, bo gir- 
tina rê li ber wan çi pîlaneke 
hêzên îraqê ? 

Li hemû navçeyan kiryarên 
wan hene, lê dixwazin li navçeyên 
veqetandî şerê mezhebî û nete- 
weyî derxin bi taybetî li Diyala, 
Kerkûk û Mûsilê. Li wîlayeteke 
weke Mûsilê çend Kurd û birayên 
Kurdên Şebek û Êzdî hatin kuştin, 
ji bilî yên ku koçber û derbider 
bûn. 



îraq qebûl nake hêzên 
pêşmerge bo Celewla 
û Sadiye bên şandin 

© Ji bo kontrolkirina navçeyên veqetandî hêzeke hevbeş tê avakirin. 
© Kurd di nava artêşa îraqê de xwediyê pîleyên girîng in. 


Serekerkanê Artêşa Iraqê General Babekir Zêbarî ligel generalekî Artêşa Amerîkayê 


ji nav dibin, lewma divê di warê 
sîxuriyê de em xwe xurt bikin û 
xelk jî hevkariya me bike. 


Lê serkirdayetiya kurd û xelkên 
wan navçeyan dibêjin artêşa 
îraqê li wan navçeyan destê wan 
ligel grubên tund heye? 


Li kû derê kuştin û tirsandin 
hebe û artêşa îraqê bêdeng bûbe? 
Li bajarekî wekî Bexdayê rojane 
bi dehên kiryarên terorîstî tên 


kirin, rast e teror heye, lê carina 
li derveyî desthilata artêşa îraqê 
ye. 

Lê Kurd dibêjin tiştê ku li Ce- 
lewla û Sadiye çêdibe, plangerî 
ye? 

Bêguman armanca şovenan ew 
e ku Kurd û Ereb, Şî'e û Sunne 
şerê hev bikin. Xelkên xerab jî li 
navçeyê planên wan hene careke 
din van deveran Ereb bikin. 

Wezîrê pêşmerge yê Hikûmeta 
Herêma Kurdistanê dibêje di 
nava artêşa îraqê de ti desthilata 
Kurdan nîne, di demekê de hûn 
serekerkanê artêşa îraqê ne, ji 
ber çi? 

Na, ne wisa ye. Çend postên 
Kurdan ên girîng hene di nav ar- 
têşa îraqê de. Rast e ev nayê wa- 
teya ku weke pêwîst hebûna 
Kurdan di nava artêşa îraqê de 
heye, lê ne bi wî rengî ye jî ku bê 
gotin desthilata Kurdan tune. 

Rexneyên tûj ên wezîrê pêş- 
merge li ser artêşa îraqê hebûn 
û got tiştê ku niha li Celewla û 
Sadiye li himber Kurdan tê kirin 
di dema rêjîma Baasê de neha- 
tiye kirin, gelo we tedbîrên xwe 
wergirtine li himber wê hêza li 
wir? 

Na, ne wisa ye. Rêjîma Baasê 
kîmyabaran û Enfal û hemû 
tawan dijî Kurdan kir, artêşa niha 
ya îraqê tawanên rêjîma Saddam 
g dubare nekirine. Rast e niha 
g hinek kes hene kar dikin bo ne- 
b hiştina Kurdan li Diyala, ew dij- 
minên Herêma Kurdistanê û 
îraqê ne, lê nabe ku artêşa niha 
ya îraqê ligel artêşa rêjîma Baasê 
bê daneberhevkirin. 


Parlamentoya Kurdistanê di 
rojên 17 û 18ê tebaxê de li ser 
rewşa Celewla û Sadiye civîna 
awarte saz kir û biryar da pêş- 
mergeyan bişîne wan herdu nav- 
çeyan, gelo hikûmeta îraqê razî 
dibe? 

Vêga komîteyeke hevbeş hatiye 
pêkanîn, Serokwezîrê îraqê Nûrî 
Malikî jî amade ye bo çareserki- 
rina hemû kêşeyan, lê çûyîna pêş- 
mergeyan bo nava Celewla û 
Sadiye bi awayekî yekalî, hikû- 
meta îraqê vê yekê qebûl nake û 
eger hevahengî di vî alî de nebe, 
kêşe li ser derdikeve. 

Xelk û berpirsên kurd dibêjin lî- 
waya 5an li Diyala hevkariya 
grubên tundrew dike bo tirsan- 
din û derkirina Kurdan, ji ber çi 
hûn wê hêzê naguherînin? 

Lîwaya 5an li Diyala baştirîn 
lîwa ye li tevahiya îraqê, jê re tê 
gotin tîpa yekê ya desttêwerdana 
lezgîn, ger bê zanîn destê hinek 
kesan di nava vê hêzê de ligel te- 
rorîstan heye. Dixuye hinek kes li 
wir destê wan ligel terorîstan 
hebe, em hertim gava ku şer dikin 
top û tankan bi kar nayînin, lê li 
gor agahiyên sîxuriyê terorîstan 


Kurdên navçeyê dixwazin Pêşmerge bikevin bajêr 


Newzad Mehmûd 

H êza Pêşmergeyî ya 
ku ev du sal in rû- 
niştvanên Celewla û Sa- 
j|iye çaverê dikin, tenê ji 
bo du demjimêran çû 
nava Celewla. Kurdên 
wê navçeyê jî di wê ba- 
weriyê de ne ku bêyî bi- 
cihbûna wê hêzê li nava 
bajar, wê derdeseriyên 
wan kêm nebin. Rêve- 
birê Navçeya Celewlayê 
jî dibêje "Pêşmerge şeş 
kîlometran ji nava ba- 
jarê Cewlewlayê dûr in." 

Li gor daxuyaniyên 
berpirsên kurd ji piştî 
sala 2003ê 900 malbat 
ji navçeyên Sadiye û Ce- 
lewla hatine derbiderki- 
rin, zevî û xaniyên 460 
hevwelatiyên kurd ha- 
tine bindest kirin û 800 
Ereb jî anîne navçeyê. Bi 
giştî 1115 Kurd li wê 


navçeyê hatine kuştin. 

Tabûra Sê ya hêza 
Pêşmerge, piştî lihevha- 
tineke destpêkî digel ar- 
têşa îraqê û bi 
hevbeşiya hêzên Amerî- 
kayê û leşkerên îraqê, 
giha Xaneqînê, ji wir jî 
betalyona yekem a ta- 
bûrê çû Sadiye, betal- 
yona duyem çû Celewla 
û betalyona sê jî çû Qe- 
retepê. Çavkaniyeke wê 
tabûrê got "Pirsgirêk ew 
e ku nahêlin em biçin 
hundir." 

Hêzên Pêşmerge di 
dawiya Tîrmeha sala 
2008ê de ji encama go- 
şara îraq û Amerîkiyan 
ji Qeretepe, Celewla û 
Sadiye paşde kişand. 
Kontrola navçeyê ket 
detê artêşa îraqê û piş- 
tre bûyerên kuştin, re- 
vandin û derxistina 
Kurdan hat destpêkirin. 


"Egervêcarêjîpaşde 
bikşînin, Kurd jî na- 
mîne" 

Seid Kerîm hevwelati- 
yekî Kurd ê Celewlayê ye 
û dibêje: "Tiştê ku me di 
van du salên dawî de ji 
Erebên şovenîstên Baasî 
dît, ti carî Saddam bi 
serê me ne anîbû." Seid 
berê xwe dide hêzên 
Pêşmerge û dibêje: "Hûn 
eger vê carê paşde bikşî- 
nin, êdî hebûna Kurdan 
li vê navçeyê namîne, 
paşdekişîna Pêşmerge- 
yan wek firotina me ye." 

Ji destpêka birêketina 
hêzên Pêşmerge bo nav- 
çeyê, endazyarekî çandi- 
niyê yê gundê Kuleco bi 
navê Ehmed Mihemed ji 
aliyê çekdarên radîkal 
hat girtin û paşî bi şa- 
leke bombekirî hat te- 


qandin. Kurê xaltîka wî 
endazyarî, Mihemed 
Hesen dibêje "ew li Ce- 
lewla bi vê şêweya ser- 
best tevdigerin, ji dema 
ku hêzên Pêşmerge ha- 
tine, rewş hinekî bêdeng 
bûye." 

"Li navabajêrgefli ser 
me heye" 

Mihemed yek ji wan 
hevwelatiyan bû ku bo 
pêşwazîkirina hêzên 
Pêşmerge çûbû ser ko- 
lanê û spasî û hurmeta 
xwe pêşkeşî wan kir, lê 
niha ew kêfa wî nemaye: 
"Hêza ku neyê nava 
bajar bo çi ye, ne li 
derve, lê li hundirî bajar 
zorî li me tê kirin û gef li 
ser me heye." 

Rêvebirê îdareya Ce- 
lewla, Enwer Hisên di- 
bêje: "Rast e rewş 


bêdeng bûye lê heta 
hêza Pêşmerge neyê 
hundir, wê tiştek ji 
rewşê neyê guhertin." 

Enwer Hisên meseleya 
dubare paşdekişîna Pêş- 
merge weke "karesat" 
binav dike û dibêje "eger 
hatina wan demkî be, 
wê tiştên xirabtir pêk- 
bên. Ez dixwazin ew hêz 
bê nava dilê bajar û ara- 
miyê pêk bînin." 

Li bajarokê Celewla 80 
hezar kes dijîn û 28 kîlo- 
metreyan ji rojava Xane- 
qînê dûr e, 36 gund 
girêdayê wê ne. Rêve- 
birê îdareyê dibêje: "Di 
destpêka prosesa Ereb- 
kirinê de rêjeya ji sedî 
80 rûniştvanên Celewla 
û gundên wê Kurd bûn, 
lê niha ji sedî 80 rûnişt- 
van Ereb in û ew 36 
gund jî tenê 10 jê mane 
gundên Kurdan." 

Jiyan Bedirxan li Bonnê çendîn xwepêşandarên li dijî rejîma Esad organîze kir û tê de cîh girt 


"Ji bo Kurdên 
Rojava tiştê 
herî baş 

modela xweser 

ye 

Damezrênerê saziya YASA Jiyan Berxwedan ji 
bo çareseriya pirsgirêka Rojavayê Kurdistanê 
dibêje, divê di destûrê de mafên gelê kurd bên 
binav kirin û Kurd wek netewek bên naskirin. 


Zinar Ala 

J iyan Bedirxan karsaz û 
çalakvanekî ji kurdên ro- 
javayê Kurdistanê ye. Li 
zanîngeha Helebê beşa 
huqûqê xwend û di Hu- 
qûqa Navnetewî de ji zanîngeha 
Bonnê master standiye. Jiyan yek 
ji damezrênerên YASA ye û niha 
jî li Bonnê fîrme-dibistanek ava 
kiriye. Me Jiyan li Bonnê dît û em 
pê re axivîn. 

Jiyan di sala 1973ê de li Şamê 
ji dayîk bûye; bavê wî ji Efrînê ye 
û dayîka wî ji Qamişlo ye, lê Jiyan 
li bajarê Helebê mezin bûye. Di 
dema xwendina huqûqê de Jiyan 
ne tenê dixwend, alîkariya bavê 
xwe jî dikir li dikanek ji bo firo- 
tina derziyan: "Min rojê 12 saet 
kar dikir, ji ber wê xwendina min 
du salan dereng ket, lê piştre me 
bi dawî kir û em hatin Alman- 
yayê". 

Jiyan berê xwe dabû Bonnê ji 
bo xwendinê, di çar mehên pêşî 
de Jiyan li ba merivên xwe dima, 
ev tişt li gor wî alîkariyek mezin 
e bo xwendekaran lê neyîniya vê 
yekê jî heye: "Li ba merivên xwe 
zimanê axaftinê kurdî bû ji ber 
wê jî di fêrbûna almanî de ez 
pêşneketim." Piştre Jiyan karekî 


dibîne û ji merivên xwe cihê dibe 
û li mala xwendekaran odeyek 
peyda dike, di salekê de jî xwen- 
dina ziman diqedîne û piştre jî 
mastera Huqûqa Navnetewî li 
ser Mafê Hindekahiyan bi dest 
dixe. 

Rêya karsaziyê hilbijart 

Jiyan dixwest doktora jî çêke 
lê rewşa aborî alî wî nedikir, ew 
dibêje: "Notên min baş bûn ji bo 
xwendina doktorayê û min 
destpê kiribû, ez li benda bûr- 
sekî bûm lê bûrs nehat û min 
dest bi kar kir, dû rê ez zewicîm 
û êdî kar û xwendin bi hevre 
nedimeşiyan, ji ber wê jî min 
biryar stand ku ez tenê kar 
bikim”. 

Jiyan di şîrketa navnetewî 
ya xizemtkirina xwendekaran 
ICEF de ya ji bo pênc salan kar 
kiriye. 

Ev bû du sal jî Jiyan ligel heva- 
lekî alman fîrme-dibistanek bi 
navê Academic Channels ava ki- 
riye, xwendekarên gelek wela- 
tan tînin dibisitana xwe ji bo 
hînbûna almanî û herwiha 
xwendekarên alman dişînin we- 
latên din ji bo xwendinê. 


înternet neviyên Cegerxwîn û 
Celadet Bedirxan gihande hev 

Bi rêya înternetê gelek lêhati- 
nên xweş çêdibin, para Jiyan ji 
van lêhatinan jî hebû, ew jî bi 
rêya ev toreya cihanî evîna xwe 
Julia nas kir. Ne Jiyan dizanî ku 
Julia neviya Mîr Celadet Bedirxan 
e, ne jî Juliya dizanî ku Jiyan ne- 
viyê Seydayê Cegerxwîn e. "Des- 
pêkê me bi hevre chat dikir, tenê 
min dizanî ku ew keçeke kurd e, 
lê piştre min emailek jê wergirt û 
min dît ku paşnavê wê Bedirxan 
e, em bi telefonê bi hevre diaxivîn 
û piştre me hev dît û dilê me ket 
hev". Berê ku ev pêwendiya evînî 
navbera Julia û Jiyan çêbibe pê- 
wendiyeke wêjeyî navbera bavpî- 
rên wan jî hebû, "Bavpîrê Julia ji 
bavpîrê min re pêşgotina pirtû- 
kekî wî nivîsandibû, Cigerxwîn jî 
du helbest li ser Celadet nivîsan- 
dibûn”. 


Divê hikûmeta Kurdan 
ya lokal hebe ku ziman 
û aboriya wan bipa- 
rêze... 


Xebata yasayî ji bo mafên Kur- 
dan 

Jiyan du gilî li dijî rejîma Sû- 
riyê vekiribûn derbarê binpêki- 
rina mafên Kurdan, yek ji 
UNESCO re ya din jî ji bo Komî- 
teya Mafên Mirovan li Cenev- 
reyê pêşkêşkirin, lê giliyên Jiyan 
ji Kurdan jî heye: "Ji bo pêşkêş- 
kirina giliyan divê belge hebin, 
kesên serbixwe yên ku soz 
dabûn min tiştek ji min re ne- 
şandin, lê partiyên kurd alîka- 
riya min kirin, belgeya pêşî 
partiya Pêşverû ji me re şan- 
dibû”. 

Jiyan û rojnamevan Arêf Cabo 
di civîna Netêwên Yekbûyî ya li 
ser rewşa Kurdên Rojava li Ge- 
nova hevdû ditin û piştre li 
Bonnê YASA (Navenda Kurdî ji 
bo Lêkolîn û Rawêjkariya Ya- 
sayî] ligel hevkariya çend xwen- 
dekaran damezrandin. Jiyan û 
hevalên xwe di YASA de rapo- 
ran li ser Kurdên Rojava amade 
dikin û gelek semînar çêdikin ta 
ku çanda mafê mirovan di nav 
Kurdan de belav bikin. 

"Xweserî” ji bo Kurdên Rojava 

Jiyan ji bo Kurdên Rojava, 
piştî ku rejîma Baasê hilweşe, 
modela xweseriyê ya herî baş 


dibîne: "Em di Sûriyê de milet 
in û mafê çarenûsî bi her mil- 
tekî ve girêdayî ye, wek em di- 
bînin Kurdên wir dixwazin di 
hundirê Suriyê de bimînin, pirs- 
girêka wan jî bi rêya rewşekî ji 
xweseriyê çareser dibe yan jî di 
destûrê de divê mafên wan yên 
bingehîn bêne binavkirin weke 
miletek serbixwe li Sûriyê bijîn. 
Tiştê herî baş ji bo me modela 
xweseriyê ye, xweseriya stan- 
dart tune ye, şêweya vê xwese- 
riyê li ser danûstandina me bi 
hikûmeta Sûriyê ya nû re di- 
mîne”. Jiyan dirame ku divê hi- 
kûmeta lokal ya Kurdan hebe 
ku ziman û aboriya wan bipa- 
rêze û dibêje: "Petrolê ji erdê 
me distînin lê em tiştekî jê na- 
bînin”. 

Di dawiya hevpeyvînê de, 
Jiyan me dibe avahiya şîrketê ku 
li navenda bajêr e, dibistan û 
buroya ku lê dixebite nîşanê me 
dike. Ji ber karê şîrketê û xebata 
xwe di YASA de dema Jiyan ji 
tiştekî re namîne nemaze ku 
niha bûye bavê du zarokan Lî- 
zacan û Rozamey ya dumehekî. 

Em hinekî li kolanên Bonnê 
dimeşin û li ber peykera nemir 
Betthoven em xatirê xwe ji Jiyan 
dixwazin. 


ZEIt-TRX 

Steuerberatungsgesellschaft mbH 


B 

2 

aj 

C* 


Tel.: 0221-16 83 17 42 
Fax: 0221 - 16 83 17 43 
e-Mail: info@zen-tax.de 
web: www.zen-tax.de 

Navnîşan: 

Hohenstaufenring 55 
50674 Köln 


Mihesebeya Malî 
Mihesebeya Heqdestê Karkeran 
Hesabê Salê 
Beyanên Bacê 
Şêwirmendiya Avakirina Kargehan 
Karên Din 


Finanzbuchhaltung 

Lohnbuchhaltung 

Jahresabschliisse 

Steuererklarungen 

Existenzgrunderberatung 

Sonstige Leistungen 


Reklama we 

dikare li vir be! 


Rojnameya Rûdawê bi erzanî reklam û peyamên we 
dighîne bi hezaran sermayedar û xwendevanên Kurd 

Serîli mebidin: 

Buro: +49 (0)221-26 00 4002 
Mobii: 0152-54 86 5621 

e-mail: rudawname@googlemail.com 

Helîkopteren Sûriyê ketin nav 
wêneyên zarokên koçber 


Wêneyê ku zarokan çêkirine li Hollanda di dêrekê de hatin mezatkirin 
û firotin û pereyê wan jî wê ji bo zarokên koçber yên di kampan de 
dijîn bê rêkirin. 


Mîrko Ciwamêr 


R oj Ebdulfetah ku 
Kurdekî rûnişte- 
vanê Hollanda ye û 
damezrênerê ko- 
meleya Sûriyê li 
Hollanda ye, di vê demê de çend 
wêne kom kirine ku ji aliyê zaro- 
kên koçber yên Sûriyê hatine ki- 
şandin. Ev zarok di kampan de 
dijîn. Meha borî hejmarek ji van 
wêneyan li Hollanda hatine me- 
zatkirin û ji bo alîkarîkirina zaro- 
kên penaber nêzîka 4 hezar 
euroyan ji firotina wan hatin 
komkirin 

Mezat li dêra Saint Dominick, li 
bajarê Rotterdamê birêve çû û 
zêdeyî 30 wêne ketin mezatê û 
dahata firotina wan gihişte 3.895 
euroyan. Roj ji Rûdawê re rage- 
hand ku ew bi niyet e here Tirki- 
yeyê û bi wan pereyan li wir 
pêwîstiyên zarokên penaber bi- 
kire. Herwiha got wan hisabekî 
bankê jî vekirine, her kesek bix- 
waze pereyan bibexişîne dikare 
bi rêya wê hisabê bankê pereyan 
ji wan re bişîne. 

Roj Ebdulfetahê (30) ji Roja- 
vayê Kurdistanê ye. Ji sala 1999ê 
li Hollanda dijî û du meh berê 
çûye serdana wan koçberên Sû- 
riyê yên ku li Antakya di kam- 
pekê de hatine bicihkirin. Bi wan 
amûrên wênekişandinê ku Roj 
ligel xwe biribûn, zarokên pena- 
ber karîbûn wêneyên wan bûye- 
ran bikişînin ku di dema 
xwepêşandanan de li Sûriyê dîti- 
bûn. Hinek zarokên din jî dîme- 


nên jiyana xwe li wan kampan ki- 
şandine. Li gor gotina Roj, helî- 
kopterên Sûriyê pir bala wan 
zarokan kişandine, lewma jî pira- 
niya wan wêneyên helîkopteran 
kişandine û hinekan ji wan wê- 


neyê helîkopteran çêkirine ku 
teqe li xwepêşander û penaberan 
dikin di dema reva wan de. 

Roj Ebdulfetah, bi xwe jî hu- 
nermendekî şêwekar e, rage- 
hand ku cudahiyeke mezin di 


navbera wêneyan kampên Sûriyê 
û kampên di nava Tirkiyeyê de 
hene. Roj dibêje: “Yên ku li Tirki- 
yeyê bûn, hest bi aramiyê dikirin, 
berovajî wan zarokên koçber yên 
di nava Sûriyê de. Ev jî pir bi bal- 


darî di wêneyên wan de tê dîtin. 
Ew wêneyên ku li kampên Sûriyê 
hatine kişandin, dîmenên serba- 
zên Sûriyê jî nîşan didin ku çawa 
teqe li penaberan dikin.” 

Her çiqasî ev çalakvanê kurd, 
kampên Tirkiyeyê weke “zinda- 
nan” wesif dike û îlan dike ku ke- 
lûpelên wênekişandinê bi dizî 
birine nava kampan, herwiha di- 
bêje jî: “Penaber nikarin ligel 
medyayê biaxivin. Kamp jî pir qe- 
rebalix in, nêzîka 3 hezar pena- 
ber li wir hene lê tenê du serşokê 
tê de hene”, lê bi baweriya wî ev 
kamp pir aramtir in ji yên di nava 
Sûriyê de. Çimkî li yên Sûriyê ar- 
têşa Sûriyê teqe li penaberan jî 
dike. Keşeyê dêra ku mezat tê de 
hat sazkirin, Yan Lan ragehand ji- 
yana tije bextreşî ya xelkê Sûriyê 
wisa lê kiriye deriyê dêra xwe bo 
alîkariyê veke: “Rewşa Sûriyê pir 
nexweş e, şer û komkujiyeke 
mezin li xelkê tê kirin, serok 
Beşar Esad hêzeke mezin bikar 
aniye û pêwîst e Hollanda zex- 
teke siyasî li Esad bike, rê jî bide 
koçberên Sûriyê ku bên Hol- 
landa.” 

Anderiya Ebdulla, yek ji enda- 
mên komeleya Sûriyê li Hollanda, 
ragehand ji ber ku Beşar Esad ji 
aliyê dadgeha navdewletî ICJ li 
Lahey hatiye daxwazkirin, rewşa 
xelkê Sûriyê ewqasî din xerabtir 
bûye: “Bi rastî dadgeha navdew- 
letî behaneyeke baş daye destê 
Esad. Ji ber ku bi sedemê vê dax- 
wazê Esad di Sûriyê de asê maye 
û newêrê dev ji desthilatdariyê 
berde.” 



Kurd li cihê şînê bi hev ketin 


t cihê şînê, lê xizmên yên mirî 
ev yek qebûl nekirin û lawik bi 
zorê derxistin. Li ser vê helwestê, 
xizmên keçikê û yên lawik bi hev 
ketin. 

Li gor kesên ku bûyer şopandin 
derdorê 50 kesî tevlî pevçûnê bûn. 
Polîsên ku ji aliyê kesên li cihê bû- 
yerê bangî wan hat kirin, bi saetan 
li cihê bûyerê man û bi ji hevdu 
vekirina kesan mijûl bûn. Tîmên 


hawarhatinê û yên pizîşkan diyar 
kirin ku gelek kes bi sivikî birin- 
dar bûn, lê yên ciddî birîndar bûn 
hejmara wan 4 kes bûn. 

Li gor şahidên bûyerê, di dema 
pevçûnê de çend kes ji nav komê 
dûr ketin. Otomobîlek Mercedes 
ku çend kes tê de bûn, bi lez nêzîkî 
wê komê bû û da nav komê û çen- 
dekên wan birîndar kirin. Piştî wê 
yekê otomobîl bi lez ji cihê bûyerê 


dûr ket. Lê piştî demeke kurt po- 
lîsan otomobîla reviyayî li taxekî 
bajêr dîtin û otomobîl ji aliyê po- 
lîsan hate desteserkirin. Polîsan 
paşê diyar kirin ku 4 kes di oto- 
mobîlê de bûn û kesekî 23 salî û 
yekî 40 salî hatine binçavkirin. Lê 
piştî demekê, ji ber tunebûna de- 
lîlan, herdu kes jî hatin berdan, lê 
lêkolîn derbarê gelek kesan de di- 
domin. 


4 jê giran, geiek kes birîndar bûn 


Köln (Rûdaw) - Li bajarê Al- 
manya Bonnê, endamên mal- 
batek kurd yên ji bakurê 
Kurdistanê ku beşdarî şîna xiz- 
mekî xwe bûn, hevdu tehemûl 
nekirin û bi hev ketin. Encam: 
çendîn kes birîndar bûn û lêko- 
lîn jî berdewam in. 

Êvara 19ê tebaxê li taxa Beuel 
li bajarê Almanya Bonnê, şîna 
Kurdekî ji Depa ser bi Elezîza li 
bakurê Kurdistanê dihat lidarxis- 
tin. Malbatek kurd li cihê şînê bû 
du beş û ji hevdu aciz bûn û her 
komê ji ya din xwest ku cihê şînê 


biterkîne. Lê herdu kom jî ji ya 
xwe daneket û di encamê de li ko- 
lanê bi hev ketin. 

Derbarê sedemên vê bihevçûnê 
de, kesên ji bûyerê haydar ji Rû- 
dawê re gotin ku kesên bihevçûyî 
xizmên hev in. Beriya mirina wî 
kesê kurd, keçek ji malbata wî ji 
aliyê xortekî ji heman malbatê ha- 
tibû revandin. Piştî mirina wî 
xizmê keçikê, xortê ku keç revan- 
diye ji Hollandayê ji bo sersaxiyê 


Parêzer Uzun 


Buroya Parêzeriyê 


Em li seranserê Almanyayê di xizmeta we de ne 


Parêzer Oktay Uzun 


Besên me yên kar 

Dadweriya Kar (Arbeitsrecht) 
Dadweriya Aborî (Wirtschaftrecht) 
Dadweriya Trafîkê (Verkehrsrecht) 
Dadweriya Werzişê (Sportrecht) 
Dadweriya Peymanê (Vertragsrecht) 
Dadweriya berpirsiyariya pizîşkî (Arzthaftungsrecht) 


Navnîşan: 

Sonnemannstr. 3 
60314 Frankfurt am Main 

Tel.: 069 - 49 600 87 
Fax: 069 - 49 600 88 
email: info@kanzlei-uzun.de 
web: www.kanzlei-uzun.de 

FC Kurdistan li Hagenê bo lîgeke jor 
xwe amade dike, lê hê jî bê sponsor e 


Azad Dîcle 


L i Almanya sezona lîgên 
jor û amator ne di heman 
demê de dest pê dikin. 
Lîga yekem Bundeslîga di 8ê te- 
baxê de, lîga duyem jî du hefte 
beriya wê dest pir. Lê lîgên ama- 
tor li hinek herêman hêjî dest pê 
nekirine. Li eyaleta Nord Rhein 
Westfallen, herêma Hagenê se- 
zona lîgên amator vê heftê 
destpê dike. FC Kurdistan wê 
maça xwe ya yekem, ji ber ku bi 
biryara federasyonê tîmekê ji 
lîgê hatiye derxistin, wê di şûna 
28ê tebaxê de, di 4ê îlonê de di 
saheya xwe de bileyîze. 

FC Kurdistan ku ji aliyê ciwa- 
nên kurd ên ji herêma Serhedê li 
bajarê Almanya Hagenê hatiye 
avakirin, îsal dîsa wek sezona 
borî wê di Kreislîga B, Grûba 
2.de cîh bigire. FC Kurdistan ku 
karibû bibe lîderê lîgê, jiber kê- 
masiya derfetan nekarî biser- 
keve û di sezona borî de bû tîma 
3.mîn. Herdu tîmên pêş derbasî 


lîgeke jor bûn. Lê Serokê FC Kur- 
distan Atilla Aydemir got ew bi 
hêviyeke mezin bawer dikin ku 
îsal bibin lîderê lîgê û got, "Em 
yekem favoriyê lîgê ne.” 

Derbarê FC Kurdisan de Rû- 
dawê berê jî du caran nûçe 
weşandibûn û di van nûçeyan de 
derketibû ku ji ber navê wê kar- 
mend û fîrmeyên kurd bi eşkere 
xwe nadin ber sponsoriya FC Kur- 
distan. Yek ji damezrêner û birê- 
vebirên FC Kurdistan, Necatî ÇelîkS 
jî gotibû ku, "Ji navê me ditirsin, J 
lewma ji me re nabin sponsor.” ^ 

Lewma rêvebiriya FC Kurdis- 
tan neçar ma ku bi xwe derfetan 
bibînin û mesrefên xwe bidin 
pişta xwe. 

Komeleya Hagenê di van 
demên dawî malê barkir bo ava- 
hiyeke nû û di wê avahiya mezin 
de ji bo FC Kurdistan jî odeyek 
taybet terxan kir. Rêvebiriya FC 
Kurdistan ji vê alîkariya komelê 
pir kêfxweş in û hêvî dikin ku ke- 
sayet û saziyên din jî alîkarî 
bidin wan. 



FC Kurdistan bo sezona nû 6 futbolvanên nû tevlî kadroya xwe kirin. 


"Me xwe nû kir" 


Weke her tîmên çi profesyonel 
çi amator, FC Kurdistan jî ji bo 
sezona nû kete nava çendîn 
hewldanan û 6 futbolvanên kurd 
ên ku di tîmên biyanî de dileyî- 
zin, anîn cem xwe û kadroyê nû 
kir. Di Kreislîga B, Grûba 2.de 13 
tîmê amator hene, ku sê ji wan 


yê tirkan in, yên din jî alman û 
rûs û ereb in. Serokê FC Kurdis- 
tan Atîlla Aydemir derbarê ama- 
dekariyên sezona nû de 
daxuyand: “Me di çarçoveya 
leystikên dostanî de yek bi tîma 
kurd Ararat re û yek jî bi tîma 
Herdeke 23 re du maçan kir û di 
herduyan de jî em bi ser ketin. 
Kadroya me ya nû ne profesyo- 
nel e lê bi rihê profesyonelî dile- 


yize. 
Lewma 

em di lîgê de favoriyê herî xurt in 
û ez dikarim bêjim ji sedî 99 em 
ê di dawiya sezonê de derbasî 
Kreislîga A bibin.” 

Rêveberiya FC Kurdistan ji van 
kesan pêk tê: Atîlla Aydemir, Ne- 
catî Çelîk, Celal Taşdemîr, Saim 
Oruç, Melik Balikçi, Mehmet 
Çelik û Fethî Aydogan. 


Antrenorê 

tirk li 

Bilbaoyê 

Baskî 

tawanbar 

kirin! 



Kampanya aboneyan hat dirêjkirin 


Di civîna beriya maçê 
de antrenorê Trab- 
zonsporê Kurd û 
Baskî da ber hev û 
got: "Terorîst!" 

Bilbao (Rûdaw) - Di civîna çape- 
menî ya berî rojekê ji lîstika tîma 
baskî Athletic Bilbao li dijî tîma 
Trabazonsporê ya Lîga Ewropayê 
li bajarê Bilbao, kevnerahênerê 
Tirkiyê Şenol Guneş ku niha rahê- 
nerê Trabzonspor e, muzeya 
navdar Gugge nheim bi çêkirina 


Rûdaw bi helkefta meha Newrozê kampanyek nû destpê kiribû û ev kam- 
panya hat dirêjkirin. Heta dawiya Nîsanê bibe abone û 3 mehan bêpere Rû- 
dawê bixwîne. Piştî 3 mehan abonetî otomatîk bi dawî dibe. Ji bo abonetiyê 
forma jêr ya abonetiyê dagire û ji Rûdawê re bişîn. Zûtir û hêsantir bi rêya e- 
mail dibe: navê xwe, hejmara telefona xwe û navnîşana xwe ji 
info@rudaw.eu re bişîn û di zûtirîn demê de Rûdaw dighije ber destê we. 


Abonetiya Rûdaw 


Ez dixwazim ji bo dema 

□ Sê mehan bê pere □ Şeş mehan Q Salekê □ Vekirî 

bibim aboneyê/ya rojnameya Rûdaw. 

Anjî ez ê bihayê abonetiyê bişînim ser kontoya Rûdawê 
ya li jêr û dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 

Bihayê abonetiyê şeş mehan ji bo nav Almanya: 30Euro 

Ji bo abonetiya derveyî Almanya, pêwendî ligel Rûdawê deynin. 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 

"propogandaya terorîst” tawan- 
bar kir. 

Di hefteya borî de rahênerê ni- 
jadperest serdana muzeya Gug- 
genheim kiribû ji bo 
temaşekirina xebateke hunerî bi 
navê "Kuba” ya hunermendê tirk 
Kutlug Ataman, lê axaftina kur- 
dan di televîzyonên pêşangehê 
de wî aciz kiribûn. Di pêşangehê 
de 40 televîzyon li ser 40 masê 
hatine danîn û li pêşiya wan 40 
kursî hatine bi cih kirin, û di her 
televîzyonekî de kesek heye ku li 
ser jiyana xwe li Kuba (taxekî be- 
lengazan li derdorên Stenbolê di- 
keve) diaxive. Guneş pêşangeha 

11 Guggenheim weke "Şerm" 
binav kir, ew ji ber ku kurd tê de 
di çend televîzyonan de nêrînên 
xwe tînin ziman. Rahênerê Trab- 
zonsporê di civîna çapamenî de 
wiha axivî: "Ez xemgîn im. Yeke- 
mîn ji ber êrîşa ku îro li Tirkiyeyê 
rû da”, Guneş behsa êrîşa ku tê de 

12 leşkerên tirk miribûn dikir, "û 
duyemîn ji ber tiştê ku min di 
muzeya Guggenheimê dît. Ev pê- 
şangeh ku me dît, bêşerm dibî- 
nim. Televîzyon hebûn ku tê de 
welatiyên kurd diaxivîn”. 

Axaftina Guneş bala hemû 
medyaya spanî kişand ser xwe 
nemaze dema rewşa li welatê 
Bask û bakurê Kurdistanê dan 
ver hev: "Ev şerm e, ji ber ku li 
Welatê Bask jî ji vê problemê (te- 
rorîzim li gorî Guneş) êş kişan- 
din, pêdiviya me bi aştiya cîhanî 
heye ji bo başiya hemûyan”. Lê li 
aliyê din jî rahênerê tirk rekla- 
mek xweş çêkir ji bo xebata Kut- 
lug Ataman ê ku deng dide kesên 
jibîrkirî û belengaz li "Kubayê”. 

û muzîkvanên gelek baş jî hene. 
Lê ez bawer dikim ku ew naxwa- 
zin zehmet û mandîbûnê bi karên 
xwe ve bikşînin. Lê ya girîng ew e 
ku karê wan piştre bê helsengan- 
din ka wê stranê çend tama kur- 
dewarî tê de heye. Ez bi eşkere 
dibêjim ku hin stranbêj hene tiş- 
tekî ji cîhana muzîkê nizanin, lê ji 
ber ku diravê wan heye, stran ji 
wan re tên qeydkirin. Xelk gelek 
caran hatine cem min û ku ez alî- 
kariya wan bikim û ji aliyê hunerî 
şîreta li wan bikim, lê ew bi wê 
yekê dilgiran bûn. Tiştekî din jî 
heye ku bêtiriya stranbêjên me di 
muzîkê de ne akademîk in. 

Li Silêmaniyê di salên heftê û 
heta dawiya salên heştiyan mu- 
zîkvanên diyarên Xiristiyan 
hebûn di warê muzîk û strana 
kurdî de, lê ew kes niha nediyar 
in, sedema vê çi ye? 

Me û wan bi hev re weke hev- 
welatiyên kurd kar dikir, hejmara 
wan kêm bû. Ew cudahî nebû ka 
kîjan Xiristiyan û kîjan Misilman 
e. Me kar bo hunera kurdî dikir, 
niha ji ber ku temenê wan mezin 
bûye û herwiha bi sedema mirina 
kek Wilyem Yuhenna ew nema 
diyar in û derfet dane xortan ku 
rola xwe bilîzin. 

Tu ji ti karekî xwe yê hunerî ku 
te di demên borî de encam daye, 
ne poşman î? 

Nexêr ez ji ti karên xwe ne poş- 
man im, her karê min pêkanîbe 
baweriya min pê hebû, min tiştek 
dijî bîrûbaweriyên kurdîniya xwe 
pêkneaniye. Min li serdema re- 


jîma Saddam qet karek nekiriye 
ku pê rûreş bibim, ez û hevalên 
xwe yên grûba muzîka Silêma- 
niyê hertim li ser hêla xizmetki- 
rina şoreşa kurdî bûn. Em bi 
sedema vê yekê jî rastî gelek nex- 
weşiyan hatin û em neçar man 
me deriyê grûba xwe girt ji bo ku 
neçar nebin karekî dijî bîrûbawe- 
riyên xwe encam bidin. 

Ango ew gotinên ku dibêjin 
Enwer Qeredaxî stran bo Baas û 
Saddam çêkirine, nerast in? 

Sedî sed, min qet û qet ew kar 
nekiriye. 

Bi alîkariya te hin stranbêj diyar 
bûn, gelo kes ji wan wefadarbû 
digelte? 

Ez bi eşkere dibêjim ku bêtiriya 
wan newefadar bûn, gelekê jê 
wefadarbûn û ev tişt li ber çavê 
wan e, lê ez naxwazim navê kesê 
bêjim. Hunermend heye me ew 
çêkir û anî meydanê, lê piştî ku 
navdar bû êdî me ew nedît. 

Tu dibêjî ez naxwazim li pey si- 
yasetê bikevim, lê tu li Buroya 
Ragihandin û Televizyona Yekî- 
tiyê kar dikî? 

Ez di nava YNKê de jî kesekî 
serbest im, min xwe bo huner û 
jiyana xwe terxan kiriye. Ez piştî 
sala 1964ê girêdayî ti partiyeke 
siyasî nebûm û heta niha jî. 

YNKê jî? 

Belê YNKê jî, lê ez bi wan re kar 
dikim û ev tiştekî din e û girêda- 
yîna min a fermî bi ti partiyekê re 
nîne. 

Rûdaw 


Enwer Qeredaxî (aliyê çepê) li gel komek jinên muzisyen 


unermendê mu- 
I zîkvan ê xwedî 
ezmûn, Enwer Qe- 
redaxî ji odeya 
| xwe ya taybetî li 
Buroya Ragihandina Yekîtiya Nîş- 
timaniya Kurdistanê li Silêmaniyê 
bo Rûdawê axivî. Qeredaxî di vê 
hevpeyvînê de gazincan li hinek 
awaz û hunera nû dike û dibêje 
me gelek hunermendan derxist 
holê lê piştî ku navdar bû êdî me 
ew nedît. Qeredaxî herwiha di- 
bêje ku ew endamê ti partiyekî 
nine û mesela ku wî di serdema 
desthilatdariya Baasê stran û 
awaz bo Saddam û desthilata wî 
çêkirine, bi tundî red dike. 

Rûdaw: Ev demeke dirêj e ber- 
hemê te kêm xuya dikin, sedem 
çiye? 

Enwer Qeredaxî: Ez ne kêm 
berhem im, ez niha digel grûba 
orkêstrayê û Kîjên Silêmaniyê, ku 
ez bi xwe rêveberiya wê dikim, 
karê hunerî dikim, lê vê yekê ji 
kanalan bipirse ka çima wisa di- 
xuyê ku ez kêm berhem im. Niha 
bêtir giringî bi wan tiştan tê 
dayîn ku weke teknîk xweşik in, 
lê mirov nikare tama kurdîniyê di 
wan de bibîne. Beşeke saziyên 
medyayê di wê baweriyê de ne ku 
hunermendên ciddî ji rêzê derke- 
tine û divê girîngî bi xortên nû di- 
yarbûyî bê dayîn. Ew sazî 
piştgiriya me nakin. Ez sê salan 
çaverê bûm ku kanalek klîbekê 
bo me çêbike, lê dawiyê tevî kurê 
xwe yê ku li Swêd dijî, me wêneyê 
berhema xwe li Parîsê girt û klîp 
qedand. 


Tu çawa dema xwe dabeşdikî û 
çawa dikarî wan hemû karên 
bikî? 

Ez her roj programê xwe yê ro- 
jane dinivîsim û li gor dema xwe 
pê re diçim. Dema nivîsîna notên 
muzîkê, karê fermî, rûniştina 
digel malbat û zarokan, pêkanîna 
projeyan digel grûban yan jî dî- 
tina dostan. Ez karê xwe yê ro- 
jane bi vê şêweyê derbas dikim. 

Grûba Kîjan te gelek mijûl dike, 
tu bi xwe jê yî razî ku bi vê şê- 
weyê bi wan re yî? 

Ez di wê baweriyê de me ku 
grûba Kîjan serpişk (Top) grûba 
huneriya Kurdistanê ye, lê ne 
tenê li Silêmaniyê. Tevî ku li gor 
pêwîstiyê berê xwe nedane vê 
grûbê, lê ev komeke keçên des- 
trengîn in û bo hunerê bi coş in û 
ev bêtirî 11 sal in berdewamiyê 
didin karê xwe ku ev jî nîşana 
başî û germiya wan e. 

Bêtiriya hunermendên bi temen 
li rewşa hunerî ya li Kurdistanê 
gilî dikin. Weke muzîkvanekî nî- 
geraniya te jî heye? 

Civaka me niha di tevleheviyê 
de dijî, sîstemek tune ku huner û 
hunermendan organîze bike, ji 
bêkariya heyî bêtiriya hunermen- 
dan ji Hewlerê berê xwe didin 
tirkî, bi dest û tiliyên kurdî mu- 
zîka tirkî lêdixin. Rojekê xortekî 
di Facebookê de bo min nivîsî; 
mamoste tu muzîkvanekî baş î, lê 
tu çima weke muzkvanên tirk ke- 
manê hilnagirî? Ez bi vê gelekî nî- 
geran bûm, em divê xelk û xortên 
xwe hînî guhdarkirina muzîka 


kurdî bikin. Gelek hunermend 
mendehoşên Tirkiyeyê ne û diçin 
wir digel grûbên mûzîka wir stra- 
nên xwe çêdikin, tevî ku li Kurdis- 
tanê jî studyo û grûbên muzîkê 
yên gelekî baş hene. 

Tu guhdariya strana kurdî dikî? 

Belê gelekî zêde. Ez guhdariya 
yên baş û xirab dikim, herwiha 
guhdariya stranên zêde nexweş jî 
dikim, da ku wan hevber bikim. 

Stranbêjên Silêmaniyê bêtir li 
derve karên hunerî pêk tînin, 
ango li derveyî Kurdistanê yan jî 
li Hewlêrê. Gelo sedem ew e ku 
studyo û grûbên mûzîkê tune 
ne? 

Tu baştir e vê pirsê ji wan bikî, 
ji xwe li Silêmaniyê studyo, grûb 


Hunermend heye me 
ew çêkir û anî mey- 
danê, lê piştî ku nav- 
dar bû êdî me ew 
nedît 

Rêzefîlmên îranî û tirkî televizyonên kurdî dagîr dikin 

Di 30 rojan de 17 rêzefîlm 


© Di meha Remezanê 
de kanalên tv ketine 
pêşbirka weşandina rê- 
zefîlman 

© Tenê yek rêzefîlmek 
kurdî heye, wekî din 
hemû biyanî ne 

Hewlêr (Rûdaw) - Piraniya kanalên 
esmanî û herêmî yên Kurdistanê, xwe 
ji Remezanê re amade dikin û pêş- 
birkê dikin ku zêdetirîn temaşevan 
berbi xwe ve bikişînin. Mînak: di Ktv 
de ji xênî rêzefîlmê Reyhane, hemû rê- 
zefîlmên din biyanî ne. 

Televizyona navxweyî ya NewLine, 
ku di 8ê tebaxê de hatiye damezran- 
din, bo Remezana îsal du rêzefîlmên 
doblajkirî bi kurdî amade kirine, yek 
ji wan rêzefîlmekî tirkî ye bi navê 
"Dilên Şikestî" ku ji 80 xelekan pêk tê 
û yek jî sûrî ye bi navê "Tiştek Li Holê 
Nîne" ku ji 30 xelekan pêk tê. Rêve- 
berê televizyonê Bilind Mehabadî ji 
Rûdawê re ragehand: "Herdem berhe- 
mên me yên nû hebûn, eger Remezan 
weke heyva berheman hatibe naski- 
rin, her 12 heyv bo New Line Reme- 
zan in." 

Ev kanala ku li Hewlêrê weşanê 
xwe dike, niha 5 rêzefîlmên doblajkirî 
bi kurdî pexş dike, bêtir berhemên bi- 
yanî doblaj dike, heya niha gelek rê- 
zefîlmên erebî, îranî, tirkî, koreyî û 
amerîkî doblaj kirine û tîma wan a 
doblajê ji nêzîka 60 kesan pêk tê. Ka- 
nala navxweyî ya Nîga ku ew jî kana- 
leke sektora taybet e, di sala 2005ê de 
hatiye damezrandin. Rêveberê Giştî 
yê Nîga Tv Piştîwan Mecîd diyar kir 
ku bo Remezanê du rêzefîlmên koreyî 
û îranî amade kirine, yek ji wan rêze- 
fîlmê koreyî "Şazade Sondoq” e bi jêr- 
nivîsa kurdî û du rêzefîlmên îranî jî bi 
navên "Paşeroja Xanenişînî û Bajarê 
Min” ku ji 24 xelekan pêk tên û bo zi- 
manê kurdî hatine doblajkirin. 

Berpirsê Bernameyan li kanala 
navxweyî ya Qelat ku kanaleke navx- 
weyî ya PDKê ye û pexşa wê li Hew- 
lêrê ye, Selam Bapîr daxuyand ku ji bo 
Remezanê du rêzefîlm amade kirine, 
yek ji wan rêzefîlmekî kurdî ye bi 
navê "Paşayê Derya” ku ji 80 xe- 
lekan pêk tê, yek 
jî rêzefîl- 


mekî civakî yê amerîkî ye bi navê "Ba- 
pîrê Mezin” ku bo kurdî hatiye doblaj- 
kirin û ji 16 xelekan pêk tê. Weke 
Selam Bapîrî amaje daye tîma doblajê 
ya kanala Qelat ji 30 kesan pêk tê. 

Reva Mezin bi kurdî 

Kanala navxweyî ya Hetaw ku di 
sala 2008ê de hatiye damezrandin û 
ew jî salvegera wê dikeve Remezanê, 
ev kanal ku ser bi Partiya Karker û 
Rêncberên Kurdistanê ye, bo cara 
yekê rêzefîlmê "Reva Mezin” bi dob- 
laja kurdî di Remezanê de pexş dike. 
Rêveberê Hetaw Hawkar Mehmûd ra- 
gehand: "Ji xênî rêzefîlmê 'Reva 
Mezin', bo Remezanê me du rêzefîl- 
mên din amade kirine, yek ji wan rê- 
zefîlmekî îranî 'Hezreta Miryem' e bi 
doblaja kurdî ku 30 xelek e, yê din jî 
rêzefîlmekî tirkî ye bi doblaja kurdî 
'Evîneke Nîvco' ye ku ji 110 xelekan 
pêk tê.” 

Berpirsê beşê berhemanîna kanala 
navxwe ya Yekgirtu li Hewlêrê Ebdul- 
rehman Cemîl ji Rûdawê re daxuyand, 
bo Remezanê du rêzefîlmên îranî bi 
doblaja kurdî bi navê "Jina Bavê Min 
û Esman” amade kirine ku herdu jî ji 
26 xelekan pêk tên. 

Berhemên kanalên esmanî jî bo Re- 
mezanê hene. Rêveberê Giştî yê Ka- 
nala Sipêde ya Yekgirtuya Îslamî ya 
Kurdistanê Buxarî Cemîl diyar kir ku 
vêga bi xilaskirina doblaja du rêzefîl- 
mên tirkî û îranî ve mijûl in bo Reme- 
zanê: "Me rêzefîlmekî tirkî bi navê 
'Dergehên Nehênî' ku ji 26 xelekan 
pêk tê bi doblaja kurdî amade kiriye, 
herwiha me rêzefîlmê 'Xwarinçêkerê 
Bişiyan' ku rêzefîlmekî civakî û ko- 
medî yê îranî ye bi kurdî doblaj kiriye 
ku ew jî ji 26 xelekan pêk tê.” 

Buxarî Cemîl wiha dirêjî da axaftina 
xwe: "Me xelkê devera Behdînan jî 
jibîr nekirine, ew dikarin rêzefîlmê 
Xwarinçêkerê Bişiyan bi herdu zara- 
veyan temaşe bikin.” 

Kanala Sipêde ku di sala 2009ê de 
hatiye damezrandin, îsal di Remezanê 
de dubare nabe û ji 8ê sibê heya 3ê 
şev bernameyên wê berdewam dibin. 


Yi San piştî Dong Yi 

Kurdsat ku bi rêzefîlmê koreyî 
"Dong Yi” bala gelek temaşevan ki- 
şand, di Remezanê de rêzefîlmekî din 
yê koreyî pexş dike. Berpirsê beşê hu- 
nerî yê kanala Kurdsat Amanc Kemal 
ji Rûdawê re ragehand: "Bo Reme- 
zanê me rêzefîlmê Yi San amade ki- 
riye ku behsa heyama piştî Dong Yi 
dike û 100 xelek e. Ev rêzefîlm pir 
xweş e û behsa hevrikiya di nav koşk 
û împeratoriyet û desthilatdarên Ko- 
reyê dike.” Ji xênî vî rêzefîlmî, Kurdsat 
hinek bernameyên hunerî û kêfê jî 
pêşkêş dike di Remezanê de. 

Berpirsê beşê bernameyên kanala 
Peyam ku ser bi Komela Îslamî ye Pê- 
wend Omer daxuyand ku heya vêga jî 
bernameyên Remezanê yekalî neki- 
rine: "Lê 3 rêzefîlmên me bo Reme- 
zanê amade ne û em ê yekî ji wan 
hilbijêrin, rêzefîlm biyanî ne û hatine 
doblajkirin bo kurdî, di çarçoveya bu- 
hayên ruhî û civakî û exlaqî yên civaka 
kurdî de ne.” 


Reyhane tekane ye 

Rêzefîlmên ku di Remezanê de di 
kanalên kurdî de tên pexşkirin, hemû 
biyanî ne, derbarê wê yekê ka ji ber çi 
rêzefîlmên kurdî pexş nakin, piraniya 
rêveberên kanalên navxwe amaje 
didin ku rêzefîlmên kurd butçeyeke 
zêde dixwazin. 

Rêveberê Giştî yê Kanala Sipêde Bu- 
xarî Cemîl dibêje: "Berhemanîna rêze- 
fîlmên kurdî îmkanên zêde dixwaze 
ku li cem me peyde nabin.” Rêveberê 
Kanala Nîga, Piştîwan Mecîd amaje da 
ku li Kurdistanê bo berhemanîna film 
û rêzefîlmên kurdî sist e: "Herwiha 
butçeyeke başî jî dixwaze. Hunermen- 
dên ku niha li Kurdistanê di vî alî de 
kar dikin ew şiyana wan tune weke 
welatên derdorê bidin bo berhema- 
nîna rêzefîlman.” 

Rêzefîlmê Reyhane ku ji aliyê der- 
hêner Luqman Xerîb hatiye kişandin 
û nêzîka 100 akteran beşdarî tê de ki- 
rine û dema salekê bi wênegirtina wê 
ve mijûl bûn, 36 xelek e ku weke rê- 
zefîlmê kurdî yê herî dirêj tê hejmar- 
tin, tena rêzefîlmê kurdî ye ku di 
Remezanê li ser Ktv tê pexşkirin. 

Tava Heyvê 


Exlaq û 

rojnamegeriya 

Tirkiyeyê 



Hekîm Sefkan 


T evî ku gelek xal, wêje, huner û çapemeniy 
digihîne hev jî, lê rojnamegerî xwediyê 
taybetiyeke cuda ye. Ew nabe ku hêlekê 
bigre û yekê berde, rojnamegerî berî her tiştî 
exlaq e. Tevî ku xwedî taybetmendiyeke provoka- 
tîv e, lê dîsa jî dostê rastiyê ye, loma jî "rojname- 
vanên sînor nenas" hene. Pir pê de neçim, li 
hemû welatên cîhanê di nava çapemeniyê de mi- 
rovên saloxan hene, ji ber ku rêya herî hêsan ça- 
pemenî ye, ku rêxistinên saloxan karin rojevê 
biguherin, li gor berjewendiyên welatên xwe mi- 
jarekê, yan sar, yan jî germ bikin. Şerê Amerîka û 
Rojava li dijî Misilmantiyê, ji her tiştî bêhtir bi ça- 
pemeniyê biserdikeve. Wiha bûye ku her misil- 
man radîkal e, her jin sergitî û binzor e, her mêr 
bi rih û fanatîk e... Ev wêneyên di serê amerîki- 
yan û rojavayîn de, hemû kopyayê çapemeniya 
wan in. 

Eger ku welatên xwedêgiravî pêşketî û demo- 
krat wiha bin, gelo rojhilatiyên ku nijdaperestî di 
xwîna wan de ye wê çawa bin? Helbet çawa ferq 
di navbera çanda miletên bindest û welatên ser- 
dest de heye, di çapemenî û rojnamegeriya wan 
de jî heye. Rojnamegeriya miletê bindest her 
hewl dide ku gelê xwe şiyar bike, ew hêlgirtin e, 
lê hêlgirtineke rewa ye. Ji ber ku miletekî ku mafê 
wî tê xwarin, diparêze. 

Li Tirkiyeyê rewş pir cuda ye. Sosyalistên wan 
ne wek sosyalistên din in, ne oldarên wan, ne ni- 
jadperstiya wan, ne jî şoreşgeriya wan. Jiyan û 
çandeke tirkan a cuda heye. Ew wek xewn e. Pê- 
şiyên me dibêjin "filankes weke Tirkan e, nan û 
xwêya wan li ser çoga wan e." Gotinek sedî sed di 
cih de ye, tu nizanî wê dostaniya Tirk heya kînga 
bi te re dewam bike. Helbet istisna zagonan xera 
nakin, eger ji nav 40-50 milyon Tirkan 100 dost 
derketibin, yan jî di ber Kurdan de şehîd ketibin, 
nayê wateya ku wek netew wan qanûna xwe ya 
"tenê Tirk dostê Tirkan e" xerab kiriye. Ji bo ji mi- 
jarê dûr nekevim ez ê ji wan jêderan nêrîna xwe 
li ser xwedêgiravî rojnamegerên demokrat bêjim. 

0 yekser ez ê behsa Ahmet Altan bikim, min di 
jyana xwe de ne rexne ne jî behsa Emîn Çolaşan 
yan jî Reha Muhtar kiriye. Mebesta min yanî ew û 
yên wek wan diyar in ka çi mal in. Lê yekî wek 
Ahmet Altan ku xwe melayiketê aştiyê îlan kiriye, 
bi taybetî di van demên dawî de, hemû rastiya 
xwe raxistiye. Ti têkiliya wî bi exlaqê rojnamege- 
riyê re nemaye. Pir eşkere şer diparêze. Erê pişt- 
girtiya AKP û rastderxistina wê bi yek gotinê 
inkarkirin û kuştina netewa Kurd e. Altan bê 
şerm AKP weke kevoka aştiyê îlan dike, gef û zirt 
û tahdîdên Erdogan yê çend mehên dawî ne di- 
bîne û ne jî dibêje. Bêyî ku agirbestê PKKê û ope- 
rasyonên ku welatek dane ber xwe, her roj bi 
dehan mirovên siyasî têne girtin, bibîne, di her 
keysê de vê hevoka xwe "rêveberiya PKKê ku şer 
dixwaze" bi kartîne. Gundên başûrê welêt ku li 
ber bombebarankirinan diçin nabîne, sivîlên ku 
tên kuştin jê re nexem e. Her weke Yenî Şafak a 
AKPê rêxistinên Kurdan dike hedef. Altan mîna 
nivîsên xwe yên berê dîsa Kurdan ahmeq dibîne, 
dîsa serdestiya "netewa pîroz" nîşan dide, lê şaş 
e, Kurd êdî nema mîna berê ne, ku 50 Kurd ji bo 
hevalekî tirk bi tirkî biaxivin, nema mîna berê ne 
ku gotinê "dostekî" Tirk weke ayeta Quranê pîroz 
bibînin. Exlaqê Ahmet Altan ê rojnamegeriyê 
wek exlaqê Erdogan ê siyastê bê prensîb e. 

Efserê teqawûd û serokê navenda lêkolînê Bilgisam, Atîla Sandiklî: 

Tirkiye piştî cejnê li hundir 
û derve operasyonê dike 



Atilla Sandikli dibêje ku wê ligel operasyonên leşkerî gavên demokratîk jî bidomin 


P 


rof. Atîlla Sandiklî, 
generalekî teqawûd 
yê artêşa Tirk e. De- 
meke dirêj li Bakurê 
Kurdistanê efserê ar- 
têşa Tirk bû. Piştre demekê di 
nav Dezgeha Ewlehiya Neteweyî 
MGKê de kar kiriye. Piştî teqa- 
wûdbûnê weke lêkolerekî strate- 
jîk bûye Serokê Navenda 
Lêkolînên Stratejîk ya Kesên Za- 
nistî- Bilgisam. Ev dezgeh heya 
vêga çend raporên cuda derbarê 
kêşeya kurd de amade kiriye. 
Sandikli kesekînêzîkîartêşaTirk 
û siyasetên tund yên niha yên hi- 
kûmeta Erdogan e ku bi baweriya 
wî PKK "terorîst” e, gelê kurd jî bi 
hinek projeyên aborî û civakî razî 
dibe. Bi baweriya wî bi PKKeyeke 
lawaz di aliyê çekdarî de dikare 
rêya çareseriya kêşeya kurd bê 
dîtin. 

Rûdaw: Di dehemîn salvegera 
damezrandina AKPê de, serok- 
wezîr R.T. Erdogan gotinên 
tund derbarê bizava siyasî ya 
kurd û PKKê kirin û got piştî 
Remezanê wê operasyonên leş- 
kerî dikin. Hûn van gotinan 
çawa dinirxînin? 

Atîlla Sandiklî: Tirkiye di pro- 
seya nehiştina terorê de ji dest- 
pêkê ve tenê di çarçoveya 
kêşeyeke ewlehî de li vê kêşeyê di- 
nêre. Hewl da tenê bi tedbîrên ew- 
lekarî vê kêşeyê çareser bike. Tevî 
ku car caran encama tedbîrên ew- 
lekarî hebûn jî, lê gava tedbîr sist 
bûn careke din teror geştir bû. Kê- 
şeya terorê tenê bi rê û tedbîrên 
ewlekarî çareser nabe, ev bû hizra 
serekî. Lewma di çarçoveya pro- 


seya vebûna demokratîk de bo 
bersivdana daxwazên hevwelati- 
yên kurd gavên girîng hatin avê 
tin. Li herêmê bo pêşkeftina aborî, 
civakî û rewşenbîriya civakî dest 
bi bicihkirina projeyên girîng hai 
kirin. Berpirsên dewletê bo gera 1: 
pey çareseriya wê kêşeyê û ama- 
dekirina atmosfera rêkkeftina si- 
yasî ligel Abdullah Ocalan û BDPê 
dest bi gotûbêjan kirin. Tevî hemû 
niyet û gavên baş yên dewletê, 
PKK û BDPê helwêsta lihevneki- 
rinê domandin, herwiha nehatin 
ser rêya çareseriya aştiyane ya vê 
kêşeyê û ew xetimandin. Li ser 
van hemûyan jî di bin navê otono- 
miya demokratîk de, weke ku di 
pirtûka kesk ya Qedafî de hatiye 
daxwaza rêveberiyeke otorîte 
kirin. Li Tirkiyeyê hemû hevwela- 
tiyên me, Kurd jî di nav de, pêwîst 
dîtin tedbîrên êminiyê bên girtin 
û ji bo vê mebestê jî zext li desthi- 
lata siyasî kirin. Lewra Erdogan ev 
biryar girt û ew gotinên hişk kirin. 
Gotina 'kêr giha hestî' jî reaksyon 
e li himber bi şaşîtî bikaranîna wê 
niyeta pak e. 

Erdogan ji ber çi ew gotinên 
hişk kirin? 

Demeke dirêj e serokwezîr ça- 
verêyê wê yekê bû bi gavên xwe 
yên aştîxwaz bigihîje encamekê, 
lewma jî tedbîrên ewlekarî bo 
plana duyemîn paşxistibû. Serok- 
wezîr peyama wê ya da ku piştî 
cejnê bi mebesta nehiştina tero- 
rîstan tedbîrên ewlekarî li him- 
ber rêxistina terorîstî û alîgirên 
wê tên girtin, ku gavên wî yên baş 
bi awayekî xerab bikar anîn bi wî 
zimanî bersiva wan dide ku ew jê 



Pêwîst e gotûbêj 
ligel Ocalan berde- 
wam bin 


fêm dikin û operasyonên pêdivî 
bicih tîne. 

Gelo ev gotin tên wateya ku Er- 
dogan ji çareseriya demokratîk 
ya kêşeya kurd poşman bûye? 

Na, vebûna demokratîk, gavên 
pêşxistina aborî û civakî û rew- 
şenbîriya civakî berdewam dike, 
lê aliyê ewlekarî jî ku kêmasiyeke 
stratejîk derxistiye, bicih tîne. 

Ger ew nehat kirin, herduyan bi 
hevre bike? 

Ji alîkî bi vebûna demokratîk, 
tedbîrên aborî û civakî û çanda ci- 
vakî ya hevwelatiyên kurd hem- 
bêz dike, ji alîkî din ve jî li dijî 
rêxistina terorîstî operasyonên 
berfireh bicih tîne. 

Derbarê gavên Erdogan de 
xwendinên cuda hene. Hinek 
pispor dibêjin ew ji pêşî de ba- 
weriya wî bi çareseriya aştiyane 
ya kêşeya kurd nebû, tenê bo 
derbaskirina hinek dema girîng 


proseya vebûnê ragehand. Pêşî 
serdestiya artêşa Tirkiyeyê şike- 
nanad, dûre jî daxwazên Kurdan 
kêm kirin. Nerîna we çî ye? 

Desthilata siyasî li Tirkiyeyê ji 
bo çareserkirina wê kêşeyê bi 
awayekî aştiyane tiştê ji destê wê 
hatibe kir. Bi raya min derbarê 
aliyê ewlekarî di vî alî de di dema 
xwe de xemsarî hatiye kirin, ji ber 
wê jî di warê ewlekariyê de la- 
wazî derket. Bûyerên niha jî bi 
awayekî eşkere vê yekê nîşan 
didin. 

Bi rastî Erdogan û rayedarên din 
dixwazin kêşeya kurd li Tirki- 
yeyê çareser bikin? 

Dixwazin, lê rastiyeke din jî 
heye ku rêxistina terorîstî çarese- 
riyê naxwaze. Hesabên wan yên 
siyasî yên cihê hene, lewra jî rêya 
şîdetê berfireh dikin. 

Çawa çareser dikin? 

Bi wî zimanê ku rêxistina te- 
rorê hêjayî ye axaftin ligel tê 
kirin, operasyonên pêwîsttên bi- 
cihkirin û hêza çekdarî tê têkdan. 
Bawer dikim dikare ligel wê rê- 
xistina terorîstî ku hêza wê ya 
çekdarî lawaz e bi hêsantir şê- 
wazê çareseriya aştiyane bê dîtin. 

Gelo piştî cejnê ji bo çareseriya 
kêşeya kurd ji bilî şêwazên siyasî 
stratejiyeke din tê meşandin? 

Li hundir û derveyî welêt ope- 
rasyonên pêdivî tên kirin. 

Gelo şêwazê serbazî û mantiqa 
ewlekarî weke bingeh tên girtin? 

Mixabin ti çareyeke din li holê 
nema. 

30 sal in dewleta Tirk şer li dijî 
PKKê dike. Bi hezarên qurbani- 
yên giyanî û sedên milyar dola- 
ran bûn zerer. Hê jî PKK maye û 
li ser piyane. Gelo plana serbazî 
dikare meseleya PKKê bi awa- 
yekî bingehînî bidawî bîne? 

Eger bi tevahî jî ji nav neçe, 
bandora wê kêm dibe. Bi girtina 
tedbîrên aştiyane jî xelkê navçeyê 
sûdmend dibin û rêxistina tero- 
rîstî pûç dibe. 

Gelo ji bilî vê rewşê, bi baweriya 
we gotûbêj li Îmralî ligel Abdul- 
lah Ocalan didomin? 

Nizanim berdewam dibin yan 
na, lê divê bidomin. 

Di qonaxa îro de, gelo dewlet û 
PKKê ti guherîn lixwe negirtine? 

Di warê guherînên erênî de, gu- 
herînên bingehînî hatine ser 
dewletê, lê ti guherînek nehatiye 
ser rêxistina terorîst ya PKKê. 

Hevpeyvîn: Hêmin Xoşnaw 


Ahmet Deniz: 

Eger Tirkiye 
operasyonê bi- 
domîne em ê 
şer ji Qendîl ve- 
guhêzin Enq 



B erpirsê Têkiliyên Derve 
yên PKKê, Ahmet Deniz 
di daxuyaniyekê de bo Rû- 
dawê got "dewleta Tirk eger 
operasyonên bejayî dijî ge- 
rîlla dest pê bike, em ê şer ji 
Qendîl veguhêzin Enqerê." 

Êrişên firokeyên Tirkiyeyê 
didomin û zirarên wê bo He- 
rêma Kurdistanê roj bo roj 
zêde dibin ku ya herî dawî 
kuştina 7 hevwelatiyên ji yek 
malbat li Nahyeya Sengeser 
bû, lê Tirkiye dibêje wan li 
bingehê PKKê xistiye. Ber- 
pirsê Têkiliyên Derve yên 
PKKê Ahmet Deniz dibêje "di 
êrişên firokeyên şer ên Tir- 
kiyeyê li navçeyên Qendîl, 
Zap, Xakurk û Garê de heta 
niha sê gerîllayên me şehîd 
ketine." Wî herwiha got 
"Dewleta Tirk ev plan di 
werzê zivistanê de ligel 
îranê bi şêweyekî hevbeş 
amadekiribû û biryar bû 
piştî cejnê dest pê bikin, lê ji 
ber ku gerîllayên me di nava 
Tirkiyeyê de çalakiyek kirin 
bo, loma dewleta Tirk dest 
bi êrîşan kir." 

Berpirsê Têkiliyên Derve 
yên PKK'ê gefên dijwar li 
Tirkiyeyê kirin û got "em 
heta niha di rewşa xwepa- 
rastinê de ne û me şer dijî 
dewleta Tirkiyê ranegihan- 
diye, lê Tirkiye eger dest bi 
operasyonên bejayî bike, wê 
demê em ê bêyî dudilî vî şerî 
ji Qendîl veguhêzin Enqerê." 

Ahmet Deniz got "şerê ku 
em niha dijî Tirkiyeyê dikin 
nagihêje ji sedî 5'î hêza me, 
lê dema em biryara destpê- 
kirina şer bidin wê demê wê 
şer ne tenê li çiyan be, lê em 
ê li hemû bajarên Tirkiyeyê 
şer bikin, lê em niha jî du- 
bare dikin, helwesta me ew e 
ku pirsgirêka kurd bi şer ça- 
reser nabe, lê bi şêweyekî si- 
yasî çareser dibe." 

Deniz got li gor zanyariyên 
wan ji encama êrişên firoke- 
yên Tirkiyeyê nêzîkî 900 
kesan ji gundên Binara Qen- 
dîl derbiderbûne û ciyên 
xwe terikandine. 

Turistan îsal 39 milyon Dolar li Duhokê xeric kirine 

Duhok (Rûdaw) - Rêvebirê Giştîyê Turîzmê li Parêzgeha Duhokê got ku îsal 130 hezar turîst hatine Parêzgeha 
Duhokê û bêtiriya wan jîji bajarên îraqê hatine. 

Rêvebirê Giştîyê Turîzmê li Parêzgeha Duhokê, Dr. Serbest Arif Reşîd eşkere kir ku "her turîstekî bi kêmanî300 
dolar li Duhokê û cihên turîzmîyên Duhokê xerickirine, ango turîstan îsal 39 milyon dolar li market, otel û res- 
torantên Duhokê xerc kirine, ev jî bo Parêzgeha Duhokê çavkaniyeke mezin ê aboriyêye." 

Li Parêzgeha Duhokê niha 86 otêl hene û dikarin 10 hezar turîstan diyekşev de pêşwazî bikin. 

Dr. Serbest derbarê rewşa turîzmê li devera Amêdiyê got, "turîst bi rêjeyeke mezin serdana devera Amêdiyê 
dikin, lê otel û motelên wê deverê kêm in, loma turîst neçar dibin serlêdana gundên wê deverê dikin û ji aliyê rû- 
niştvanên gundan bi hurmet tên pêşwazî kirin û li bêtirî 10gundên deverê xaniyên xwe bi kirê didin turistan." 


Suryaniyên ku li wela- 
tên Ewrûpa dijîn dema 
bo serdanê dihatin He- 
zexê cih tunebû lir wir 
bimînin. Bi mebesta he- 
wandina mêvanan li kê- 
lake Dêra Meryam 
mêvanxaneyek bat ava- 

kirin. Pistî avakirina 

/ 

mêvanxaneyê serdana 
Suryaniyan zêde bû. 


■ 

Dewleta Tirk 


mevanxaneya 

Dêra Meryemê 

xira dike! 


Şirnex (Rûdaw) - Li gorî aga- 
hiyên ku ji rêberên xrîstiyan 
hate standin, Lijneya Parastina 
Cih û Waran a dewleta Tirk, bir- 
yar da ku mêvanxaneya Dêra 
Meryem a li Hezexê xira bike. 
Suryaniyan û parêzvanên mafên 
mirovan li dijî biryarê nerazî- 
bûn nîşan dan. 

Suryaniyên li navçeya Hezexa 
ser bi Şirnexê ku berê nifûseke 
wan a mezin li wir hebû û ji ber 
êrîş, zilm û zordariya dewleta 
Tirk niha li navçeyê tenê nêzî 10 
kes mane, ji bo mêvanên xwe 
yên ku havînan tên serdana 
Dêra Meryem a dîrokî, mêvan- 
xaneyek çêkirin. Ji ber ku her sal 
ji welatên cur be cur ên Ewro- 
payê, nêzî 400 Suryanî tên He- 
zexê û serdana Dêra Meryemê 
dikin, keşe û berpirsyarên sur- 


yaniyan ji bo bicihkirina mêva- 
nên xwe mêvanxaneyek ava 
kirin. Li gorî agahiyên ku Rû- 
dawê bi dest xist, Lijneya Paras- 
tina Cih û Warên Xwezayî û 
Çandî ya Herêmê ku navenda 
wê li Amedê ye û di bin banê 
Wezareta Çandê ya dewleta Tirk 
de cih digre, biryar da ku mê- 
vanxaneya Dêra Meryem a Sur- 
yaniyan xira bike. 


'Mêvanxaneyê hejmara Surya- 
niyan pirzêde kir' 


Serokê Weqfa Suryaniyan 
Şemûn Gosterîş, li hemberî bir- 
yara xirakirina mêvanxaneyê 
nerazîbûn nîşan da û xemgîniya 
xwe ya li hemberî biryarê wiha 
anî zimên: “Her sal bi sedan 


Suryaniyên ji derve tên navçeyê 
lê cih û warên wan ên mayînê 
tune ye. Ji ber vê yekê me nedi- 
karî em wan li navçeyê bihewî- 
nin. Ji bo ku em bikaribin xwedî 
li wan derkevin û ji wan re qe- 
dirşînasiyeke baş nîşan bidin, 
me li kêleka dêra xwe mêvan- 
xaneyek çêkir. Lê bi hinceta ku 
destûr nehatiye standin û mê- 
vanxane dîmenên dêrê xira 
dike, biryara xirakirinê dan. Li 
kêleka dêrê gelek avahiyên bi- 
lind hatine çêkirin û ji ber wan 
avahiyan dêr xuya nake. Ew 
avahî dîmena dêrê xira dikin, lê 
derbarê wan avahiyan de ti bir- 
yar nehatiye sitandin. Em ji 
xwe li vir du sê mal mane. Em jî 
van deran biterikînin, li vir yek 
Suryaniyek namîne/' Gosterîş, 
bal kişand ku ji ber mêvanxa- 


neyê gelek Suryanî dikarin 
rihet bikin, bêhna xwe vedin, 
nan û xwarina xwe bixwin û 
wiha berdewam kir: “Hezex 
navçeyeke pir biçûk e. Li vir ji 
bo mêvandariya biyaniyan ti 
cih tune ye. Ne otel û ne jî cihên 
razanê hene. Ji bo ku em vê se- 
rêşandina bicihkirina mêvanan 
ji holê rakin, me formuleke 
wisa peyda kir. Lê mixabin te- 
hamûlê vê yekê jî nekirin. Be- 
riya ku mêvanxane çêbibe, 
Suryanî zêde nedihatin nav- 
çeyê. Lê piştî mêvanxaneyê hej- 
mara Suryaniyan 20-30 kesî 
derkete 400 kesî. Ev yek jî reng 
û zirûfeke pir xweşik û bedew 
dide navçeyê. Ger mêvanxane 
tunebe, ev kes wê li ku bimî- 
nin?” 


'Bila biryar paşve bê kişandin' 


Nûnerê Saziya Gelên Di Bin 
Gefê De Ahmet Un jî li hemberî 
biryara xirakirinê nerazîbûn 
nîşan da. Un, destnîşan kir ku 
jixwe heta îro niheqiyeke pir 
mezin li Suryaniyan û kesên 
din ên ne misilman hatiye kirin 
û divê dewlet xwedî li gelên ne 
misliman derkeve. Un, bal ki- 
şand ku biryara xirakirina mê- 
vanxaneya Dêra Meryemê di 
heman demê de çavtirsandin û 
gefxwarinek e û Suryanî ger 
bitirsin, wê careke din venege- 
rin navçeyê. Un, xwest ku sa- 
ziya dewletê ya ev biryar daye, 
biryara xwe careke din binir- 
xîne û ji bo mêvanxaneyê des- 
tûr bide. 

Projeya perwerdekirina jinan li Amedê 9 meh in didome û tê de 120 jin perwerde dibînin 


Li Amedê jin xwe ji bo trafîkê amade dikin: 

Pozberano rê bidin; ajokarên jin tên! 


Bawer Çem Amed 


i Amedê ji bo 
ku otobosên 
şaredariyan 
û wesayîtên 
meqamê yên 


şaredar û midûran bajon û 
di departmanên din de bi- 
xebitin, 120 jin tên perwer- 
dekirin. Di demên pêş de, 
çûnûhatina (trafîk) mêrane 
ya Amedê, wê ji ber ajoka- 
rên jin naziktir û bi kelecan- 
tir bibe. 

Di bin banê Şaredariya 
Baglarê û Yekîtiya Ewropayê 
de, ji bo jinan projeya "Ji Bo 
Guherîn û Pêşketinê Jin 
Dibin Xwedî Pîşe” hate dest 
pê kirin. Di çarçoveya projeya 
ku 9 meh in dest pê kiriye û wê di meha 
mijdarê de biqede, 120 jin tên perwerde- 
kirin. Li gorî agahiyên ku Alîkara Kordî- 
natora Projeyê Elîf Engîl Şîmşek da 
Rûdawê, ew ajokariyê hînê 120 jinan 
dikin û ji van 30 jin wê ehliyeta E (ji bo 
otobusan) û 90 jin jî ehliyeta B (texsî) bis- 
tînin. Şîmşek, diyar kir ku ew di çarçoveya 
projeyê de dersên ajokariyê, formasyon, 
hisabgiriya kompûterê, zayendîbûna ci- 
vakî, ragihandin û dîksiyonê didin. Di 
nava jinên kursiyer de bi dehan jinên bi 
laçik (sergirtî) jî hene. Tişta herî girîng pi- 
raniya jinan bi kurdî dizanin û ji ber vê 
yekê wê bikaribin bi rêwiyan re bi hêsanî 
têkilî deynin. Temenê jinên ku di projeyê 
de cih digrin, di navbera 18-29 salî de ne. 
Ji van 30 jin zewicî ne, yên din ezeb in û ji 
malbatên xizan pêk tên. 

Şîmşek, bal kişand ku pêşî dibe ku ji 
hemû kursiyeran re dîtina kar zehmet be, 
lê ew bi sazî û dezgehên aborî û şîrketên 
mezin ên telefonan re axivîne û wê hin 


Jinên ajokar bawer dikin ku 
eger hejmara wan zêde bibe 
wê çûn û hatin xweştir û ew- 
lewtir bibe 


kesan jî di wan karan de bi cih bikin. Lê 
nêzî 40-50 kursiyer piştî ku ehliyeta xwe 
bigrin, wê otobosên şaredariyê û wesayî- 
tên meqamê yên şaredar û midûrên şare- 
dariyan bajon. Li gorî gotinên Şîmşek, 
Şaredara Baglarê Yuksel Baran ji niha de, 
cih ji kursiyerek re veqetandiye û wê ajo- 
kara Baran jin be. 


'Jin wê xweşbîniyê hînê mêran 
kin' 


Yek ji namzeta ajokariyê Aynur 
Hanar, bal kişand ku çûn û hatina 
(trafîk) Amedê hem di warê 
dîmen û hem jî di warê dêrûnî û 
giyanî de pir mêrane ye û wiha 
got: "Gelek caran mêr hewl 
didin ji hev biborin, lez dikin, 
^ guh nadin qaydeyên trafîkê. Ev 
£ yek jî dibe sedem ku qeza çêbi- 
Ş bin û mêr bibezin hev, şer bikin 
J û çêrî hev bikin. Li gorî bawe- 
^ riya min, jin naziktir in. Ger jin 
biçin ser wesayîtan, wê trafîka 
Amedê jî nazik bikin. Hem wê 
qeza kêm bibin, hem wê rêwî zê- 
detir hurmetê nîşanî hev bidin û hem jî 
wê jin mêrên serhişk nerm bikin.” 

Ajokereke din Emîne Varsak jî diyar kir 
ku jin di sektora xizmetê de hem kîbartir 
in û hem jî karê xwe bi rêk û pêktir dikin. 
Varsak, bal kişand ku dema wesayîtek li 
pêşiya wesayîteke din disekine, hemû 
mêr bi hev re li kornayê didin û nêrîna 
xwe wiha anî zimên: "Ez niha hinek hînê 
ajokariya otobûsê bûme. Carek min oto- 
bos dajot, dema çavê kalemêrek li min 
ket, pir kêfxweş bû, ji min re destê xwe 
hejand. Bi saya ajokarên jin, wê mêr 
xweşbîntir bibin. Ez bawer im dema hej- 
mara jinan di trafîkê de zêde bibe, çûn û 
hatin wê xweştir û bi ewletir bibe.” 

Fatma Demîrer ku ji bo ehliyeta B bis- 
tîne diçe kursê, diyar kir ku xeyala wê ya 
herî mezin ew e ku bibe ajokara Şaredarê 
Bajarê Mezin a Amedê Osman Baydemîr. 
Demîrer, got ku ger ajokariya Baydemîr bi 
destê wê nekeve, ew dixwaze bibe ajo- 
kara Parlamenterê BDPê yê Colemêrgê 
Selahatîn Demîrtaş an jî Parlementera 
BDPê ya Amedê Leyla Zana. 


Emêçawa 

pakijiya 

mêran 

îsbatbikin? 



Taman Şakir 


T evî ku şerefa mirovan di rastî, 
pakî û wîjdaneke zîndî de di- 
mîne, lê di kultura civakên paş- 
ketî de, jin hilgirên şerefê ne, şerefa ku 
hemû endamên malbatê jê berpirs in û 
bi hûrbînî çavdêriyê dikin, şerefa ku di 
perdeyeke ne zêdetirî çend milîmetran 
de ye. Vêca jin eger nikare wê şerefê 
biparêze ew ê rastî kuştin, kevirbaran- 
din û binpêkirineke hovîtî ya kesûkar, 
derdor û civakê bibe. 

Lê ti pîvaneke civakê tune bo pakî û 
şerefa mêran, kesê ev mijar ne aniye 
rojevê û yek nivîskarên mêr jî li ser vê 
mijarê nenivîsiye da em bizanin bo pa- 
kiya zilaman ka kîjan pîverên civakê 
hene. 

Keç eger beriya hevjîniyê perdeya 
keçatiyê ji dest bidin, wê demê divê ew 
li yekî bigere ku wê perdeyê jê re 
bidrû yan jî ew ê di şeva yekemîn a bû- 
kaniyê de vegere mala bavê xwe û piş- 
tre biçe goristanê, lê gelo eger zilam 
beriya hevjîniyê karê seksê kiribe, em 
ê çawa bizanibin û kî wê lêpirsîna wan 
bike ku wan jî bi heman şêweyê pakiya 
xwe ji dest dane. Civaka kurd jinan li 
ser vê mijarê dikuje, lê ji wan mêran re 
dibêjin mêrên çav li derê û mêbaz. Zi- 
lamên ku bêtirîn jinên wan hebin, ji 
aliyê hevalên wan ve hesûdî pê tê 
kirin. 

Pirsgirêk li vir bi dawî dibe, di kur- 
dewariyê de pir caran tê gotin ku ti tişt 
bo mêran ne şerm e tenê bêrîka wan 
nebe. Lê gelo dirav ewqas bihêz e ku 
bikaribe nepakiya mirovan veşêre? 

Dema behsa leşfiroşî, xiyaneta hevjî- 
niyê û têkiliyên seksî yên ne rewa tê 
kirin, di mêjiyê hemû kesan de raste- 
rast wêneyê jinekê tê ber çavan û bi 
sedan tawan dixine stûyê wê û navê 
wê bi nepakî belav dikin. 

Tevî ku di van hemû karan de zila- 
mek beşdar e, ango jin dema xiyanetê 
dike, ew bi mêrekî re dike. Wate di her 
karê ku jin dike de zilamek jî heye. 

Vêca gelo çima em bi heman şêweyê 
berê xwe nadin mêran jî û gunehên 
wan diborînin û sizayê mirinê didin 
jinan? 

Tiştê seyr ew e ku dema mirov 
behsa mafê jinan û cîbicîkirina wekh- 
eviya navbera jin û zilaman dike, xelk 
ji te re dibêje tu çima behsa mafê jinê 
dikî, ka mafên mêran? 

Mêr ji ber ku dizanin ti pîvan nînin, 
ango ne perde û ne jiberçûna zarokan 
heye ku nepakiya wan îsbat bike, loma 
wan li Kurdistanê bazara kirîn û firo- 
tina leşî germ kirine û kes jî nizane û 
nikare îsbat bike ew kîjan mêrên 
nepak in ku serlêdana malên leşfiro- 
şan dikin û seksê dikirin. Aliyekî din û 
nepakiya hinek zilaman bazirganîki- 
rina bi jiyana hevwelatiyên vê Kurdis- 
tanê ye, ew jî bi rêya anîna derman û 
xwarinên expir e, lê heta niha jî kes 
navê wan nabêje û nepakiya wan eş- 
kere nake, gelo ma ev jî ne kesên 
nepak in, çima nabe ew bên sizadayîn? 

E z û hevala nivîs- 
kar û helbestvan 
a kurd Bejan 
Matur êvariya 
roja înê li Sten- 
bolê rûniştî bûn û me çay ve- 
dixwar, mijar jî mîna her car 
polîtîka ye. Li kêleka me jî çend 
keç û xort rûniştine, dikenin û 
nargîlê dikşînin. Ez gelekî nê- 
zîkî wan rûniştime û di nava 
pirsgirêka kurd, PKK, leşker, 
Sûriyê û îranê de xeriqîne. Bi- 
lêvkirina navê PKKê, ku hev- 
dem bû digel demeke 
bêdengiya wan, bala wan xor- 
tan kişand, awirên xwe berdan 
me û bi çavên xezebê temaşeyî 
me kirin. Me jî ji neçarî navbi- 
rek dayê. Piştî demekê Bêjan 
got "Tu dibînî? Ev li ser lêva te- 
qînê ne, eger ji eyibkirina wan 
nebûya, wê êrişî me bikirana!" 

Wan xortan piştî ku li me 
nêrîn û zanîn ku em Kurd in, 
hesabê xwe dan û rabûn û 
çûn da ku li kêleka me rûne- 
nin. Temenê wan xortan nav- 
bera 18-20 salî bû. 

Bêjan rast digot, li Tirki- 
yeyê civaka tirk û kurd ti 
deman bi qasî îro neketine 


Li ser lêva teqînê 


Rêbwar Kerîm Welî 



ser lêvên kerba ji hevdû. Ji 
nişkan ve û di demekê de ku 
her kesî hizra wê yekê dikir 
ku her tişt bi başî bimeşe û 
buhar anîbûn çokan, hemû 
tişt berevajî lêhatine. Reşbî- 
niyeke temam zalbûye û êdî 
deftera çareserî û vebûna de- 
mokratîk hatine girtin. Tirk 
bi bihîstina nûçeyên topba- 
rankirina Qendîl û Zapê ji 
aliyê firokeyên şerkerên Tir- 
kiyeyê di xweşiyê de xeriqîne 
û dema navê PKK, BDP û Kur- 
dan dibihîsin diranên xwe di- 
hisin û eger bi wan be ew ê 
serê kesî bi laşeyê wî ve ne- 
hêlin. Helbet dema ez dibêjim 
Tirk, mebesta min bêtiriya 
wan e, ji ber kesên ku hêşta 
îro diwêrin bibêjin ku rêya 
leşkerî ne çareserî ye, bi tili- 
yên destan tên hijmartin. 


Çi tiştî Tirkiye gihand vir? 
Û wê çi biqewime? 

Dema em hinekî bi realistî 
temaşeyî meseleyan bikin, 
em ê bibînin ku Erdogan û 
partiya wî ketine rewşa poz- 
bilindî û bilind firînê, bi tay- 
betî ku Tirkiye niha di warê 
aborî de di serdema xwe ya 
zêrîn de dijî, di çavê beşeke 
mezin a welatên ewropî û 
Rojhilata Navîn jî. Vê rewşe jî 
wisa kiriye ku Tirkiye di polî- 
tîkaya xwe ya derveyî de 
xewnê dibîne ku bibe dew- 
leta herî mezin a vê navçeyê. 
Lê ev tişt ewqas bi hêsanî 
derbas nebûye. Tişta îro li 
Tirkiyeyê diqewime, çiqas 
encama pirsgirêkên hundirîn 
be, du car bêtir çavkaniya wê 
ji siyasetên navçeyî û navne- 
tewî ye. Tişta ku Erdogan û 


partiya wî îro xewnê pêve di- 
bînin, di warê serkêşîkirina 
cîhana îslamî de, ji bilî ku ev 
bi dehan sal e ji aliyê Siûdiyê 
ve hatiye daqurtandin, ev 30 
sal in ji aliyê Komara Îslamî 
ya îranê û li ser destê Xu- 
meynî bingeha wê hatiye 
danîn. Berî hatina Erdogan, 
Şahên Siûdiyê û Ayetulahên 
îranê têr stûyên hevdû şikan- 
dine, ji nû ve Tirkiye jî bûye 
goşeyeke wê sêgoşeyê. Erdo- 
gan, ku awireke çavên wî li 
ser heftsed salên desthilatda- 
riya osmanî ye li ser cîhana 
îslamî, herwiha sewdaseriya 
xelîfeyekî modern ê misilma- 
nan jî pê re heye. Ev jî ne îran 
û ne Siûdiye qebûl nakin. 
îranê di van kiryarên vê da- 
wiyê yên navçeyê de, dema 
dît ku Erdogan pêşrêwiyê 


dike bo guhertina rejîma 
elewî ya alîgira îranê li Sû- 
riyê, bêyî ku qerebalixekê çê- 
bike, Tirkiye bi zanebûn bir û 
karekî wisa di hundirê wê de 
çêkir ku navên wan jî ji bîra 
wan birin. îrana ku tê gotin 
kontrola beşekî PKKê kiriye û 
li ser wan polîtîkayê dime- 
şîne, di heman demê de destê 
alîkariyê dide Tirkiyeyê bo lê- 
dana PKKê. Ev peyameke ron 
û eşkere ye: îran ji Tirkiyeyê 
re dibêje ku çiqas pirsgirêka 
te ya kurdî hebe, fikra pênga- 
vavêtina derve neke. Ez ne 
bawer im ku haya Tirkiyeyê ji 
vê meseleyê nebe, lê berevajî, 
Erdogan bi mebesta têkbirina 
meziniya leşker û wergirtina 
dosya PKKê ji destê wan bo 
polîs û hêzên taybetî, xwest 
derfeteke ceribandina vê 
hêzê ji wî re bê afirandin. 

Tiştê îro li Tirkiyeyê tê 
dîtin destpêka tofaneke bihêz 
e. Operasyonên leşkerî wê bi- 
domin, hêza bejayî jî wê bê li- 
vandin, polîsên ku di mijara 
dijberiya PKKê de desthilatên 
bêtir ji wan re hatine dayîn, 
wê dest bi girtinên fereh û 


tarî bikin. Beşeke zêde ya 
berpirsên BDPê wê di rojên 
pêş de bikşînin dadgehan û 
zîndanî bibin, ji ber ku Erdo- 
gan û medya girêdayî wî rew- 
şek wiha afirandine û wisa 
nîşan didin ku sedema hemû 
van tiştên diqewimin BDP ye 
û eger BDP ji PKKê re bibêje 
"terorîst", wê demê pirsgirêk 
çareser dibe! 

Bi kurtahî, Tirkiyeya ku 
wisa hêvî dihat kirin ku bibe 
modela demokrasiya rast û 
çareseriya aştiyane ya pirsgi- 
rêkên netewî û mezhebî, bi 
saya hinek siyasetên şaş ên 
partiya desthilatdar û destê- 
werdana welatên navçeyê, 
rastî tevliheviyekê hatiye ku 
wê zirar û ziyanên mezin bi 
xwe re bîne, herwiha wê de- 
meke wê ya zêde bi avê de 
biçe. Erdogan wisa plan ki- 
riye ku Tirkiye di sala 1923yê 
de ye, ku sedsala avabûna Ko- 
mara Tirkiyeyê ye, wê bibe 
yek ji deh welatên bihêz ên 
dinyayê. Lê Tirkiye, bi vî mêjî, 
dema bîranîna 100 saliya Ko- 
marê dike, pirsgirêka kurdî jî 
wê derbasî sala 98. bibe! 


Roj bêdeng nekin! 


Hans Linde* 


N êzîkê deh 
sal li ser 
êrişa dijî 

avahiya bircên ba- 
zirganî (World 
Trade Center) li ba- 
jarê New York der- 
bas dibin. Ev deh 
sal in bi çendîn 
coran bi şêweya ku 
jê re dibêjin şerê dijî terorê, 
destdirêjî tê kirin. Bi rêba- 
zên kevin di têkiliyên bi 
aramî û azadiyê re şer dest 
pê kir, mirov bêyî dadgehki- 
rin tên zîndanîkirin, sizayên 
bidarvekirinên bêyî dad- 
gehkirin hatine pêkanîn û 
herwiha çavdêrîkirina li ser 
hesabê realiteyê zêde bûye. 

Di van çend heftiyên borî 
de mînakên wê yeka ku rê 
re dibêjin şerê dijî terorê, 
encamên wê ne tenê bo mi- 
rovên Efganistan û taxên 
kenarê bajarê Bexdayê 
hatin berçavkirin, lê li cem 
me li Bakûr jî hatin dîtin. 

Me di destpêkê de nûçeya 
serbest berdana Ehmed 
Agîza bihîst ku piştî deh 
salên zîndanîkirina li Misrê 
hat azadkirin. Agîza ji aliyê 
dadgeha leşkerî bi tawana 
endametiya di grûbeke te- 
roristî de hatibû sizadayîn, 
ew bi şêweyekî gelekî ho- 
vîtî tevî Mihemed Elzêrî di 
sala 200lê de ji aliyê Swêd 




û CIA bo Misrê hatibû şan- 
din ku îşkence û binpêki- 
rinê çaverêyî wî dikirin. 

Li Kopenhagen di 15ê te- 
baxê de prosesa dadgehîki- 
rina Roj Tv hat destpêkirin. 
Xetera girtinê li ser wê ke- 
nalê heye, bi hênceta xebata 
dijî teror û aramiyê ku ev jî 
di rastî de binpêkirineke 
temam a mafê azadiya bîrû- 
baweriyan e. Roj Tv rolekî 
girîng lîstiye di warê ku 
nûçe û programên civakî û 
gotûbêjên derbarê guherti- 
nên li Rojhilata Navîn pêk- 
tên, pêşkêşî Kurdan û gelên 
din dike. Min bi xwe jî li 
Stockholm beşdariya prog- 
rameke Roj Tv kir ku bi zi- 
manê suryanî tê weşandin. 

Binyamên Frank ê Ame- 
rîkî dibêje "civaka ku xebat 
dike bo hinek azadî û bi- 
destxistina hinek aramiyê, 
nabe herdu tişt ji destê wê 
biçin." Ev gotin rast in, ji ber 
bêguman cîhan aramtir lê 
nehatiye piştî ku Ehmed 


e li Mis 

I 'v îşKence 

jî bi wê yekê ku 
rojnamevanekî 
Roj Tv bê dadge- 
hîkirin, tenê ji ber 
ku rê daye kesekî 
"şaşîker" nêrînên 
xwe bîne ziman. 
Em bi vê şêweyê 
dibînin çawa li vê beşa cî- 
hana me de jî mafên miro- 
van tên binpêkirin. 

Em nikarin tiştekî bikin 
ku wan tawanên dijî mafên 
mirovan hatine pêkanîn, ve- 
gerînin, lê dema prosesa ku 
jê re tê gotin şerê dijî terorê 
ku kete deh saliya xwe, êdî 
dema wê yekê hatiye ku em 
daxwaz bikin ew tiştê di bin 
navê aramiyê tê kirin û 
mafên mirovan pê tên bin- 
pêkirin, rawestin. Destpê- 
keke baş ew e ku em 
daxwaz bikin ku bihêlin Roj 
Tv weşana programên xwe 
bidomîne. 


* Hans Linde endamê 
Parlementoya Swêdêye û 
Bedevkê Komîteya Derveya 
Partiya Çep a Swêdêye. 

• Ev nivîs ji rojnameya 
Swêdî (Upsala Nya Tidning) 
hatiye wergirtin û werge- 
randin. 


Li dijî doza Kurdistanê 
gerînekekî metirsîdar 



Bayram Ayaz 


E v nêzîkî du mehan e 
dewletên herêmê 
careka din li dijî 
doza Kurdistanê ketine 
nav tevgerekî. Ev hêz dix- 
wazin li dora Kurdan ge- 
rînekekî çêkin, tevgera 
azadixwaz tê de bifetisî- 
nin. Leyistikên tên geran- 
din metirsîdar in. Armanc 
pûçkirina destkeftiyên 
tevgera welatparêz a Kur- 
distanê ye, li hemû perçe- 
yên welatê me û li her 
deverekî. Dewlet û rejî- 
mên ku welatê me parve 
û dagîr kirine, bi hemû 
hêza xwe lê kar dikin ku 
gelê Kurdistanê di vê pê- 
vejoya dizaynkirina Roj- 
hilata Navîn de statûyeke 
siyasî û hiquqî-navdew- 
letî bi dest nexe. 

Mirov dibêje, belkî ca- 
reka din dîrok dubare 
dibe. Wekî pêvajoya piştî 
şerê yekemîn ê cîhanê, ji 
destpêka Peymana Sevr 
heta Peymana Lozanê, û 
wekî dema piştî şikestina 
rêjîma Hitler û pêvajoya 
demên Konferansên 
Malta, Yalta û Tehranê. 
Eger ji destê van dewle- 
tan were, rastî jî dixwazin 
dîrokê dubare bikin! 

Daku careka din xelkê 
kurd bê maf û bê statû bi- 
mîne. îran PJAKê dike bi- 


Di navbera Hew- 
lêr, Qamişlo, 
Amed û Maha- 
badê de dema 
diyalog û jihev 
agahdarbûnê ye 


hane û êrişî Qendîlê û 
wan doran dike. Li Tirki- 
yeyê careka din pevçûnên 
çekdarî û operasyonên 
leşkerî dest pê kiriye, 
tundî û tûjî her diçe zêde 
dibe. Artêşa tirkan jî ev 
çend roj in başurê welatê 
me bi bahaneya lêdana 
PKKê topbaran û bombe- 
baran dike. Li Sûriyê re- 
jîma Baas bi xwînrêjiyeke 
xidar li muxalifan dixe û 
Kurd jî bi têra xwe ji vê 
zilmê para xwe werdig- 
rin. Erebên şovenîst li 
Bexdayê, ew jî heta ji 
destê wan tê dixwazin ça- 
reseriya pirsa Kerkûkê û 
deverên din, ku li derveyê 
îdareya Herêma Kurdis- 



tanê ne, paşde bixin û 
eger ji destê wan were 
nehêlin ev dever derbasî 
ser îdareya Herêma Kur- 
distanê bibin. 

Li Rojhilata Navîn na- 
kokiyên nav dewletên he- 
rêmî û yên derve têkilhev 
bûye. Kurdistan ji aliyekî 
ve jî bûye rasta nakokiyên 
herêmî û navdewletî. 
Wekî nivîskarekî Rudawê 
jî binav kiribû, li Kurdis- 
tanê herwisa "şerên bi 
wekalet" jî tê domandin. 
Yanî carinan, şer û berx- 
wedana ji bo maf û azadi- 
yan û "şerê bi wekalet" 
têkilhev dibe. Armanca 
dewletên herêmî pêşîlê- 
girtina Kurdan e. Ar- 
manca tevgera Kurdistanî 
jî bidestxistina azadî, 
wekhevî, demokrasî û 
dewletbûnê ye. 

Di vê pêvajoya zîz de 
pêwîst e hêzên welatpa- 
rêzên kurd zêde zêde hay 
ji hevdû hebin, rê nedin 
ku dijminên Kurdan bi 
me bilîzin. Em divê bi 
hevra û ji bo xwe tevbige- 
rin û li ber xwe bidin. Bi 
taybetî vê demê pêwistiya 
diyalog û ji hevdu agah- 
darbûnê di navbera Hew- 
lêr, Qamişlo, Amed û 
Mahabadê ji her demî zê- 
detir e. 

Ferhenga dermanan 


Dr.Mesud Mamedî* 


M irov di jiyana xwe de 
bi gelek nexweşî û 
derdan dikevin, ji bo 
çareseriya wan derdan der- 
man hatinê çêkirin, lê dema 
ku li ser ferhenga derman 
mirov ne xwedî zanistî û aga- 
hiyan bin ew dermanên ku ji 
bo şîfayê ne, dikarin zerarek 
mezin bidin tendirustiya mi- 
rovan. 

Derman çi yê û pêwîst e 
çawa bê bi kar anîn? 

Dr. Mesud Mamedî: 

Helbet ferhenga derman û 
ferhenga derman xwarinê cu- 
dahiyê wê hene. Dema ez hîn 
biçûk bûm û li Kurdistanê 
bûm, dihat gotin ew bijîşkê ku 
kêm dermanan binivîsê ew bi- 
jîşk pir nebaş e. Em dinêrin ku 
ev nêzîkatî li vir ango di civaka 
ewropî de jî wiha ye; piraniya 
wan ji wan bijîşkên ku pir der- 
man nanivîsînê ne razî ne. 







Herçiqas ku di navbera civaka 
me û ya ewropî de cudahî 
hebin jî, lê di aliyê nêzîkbûna 
dermanan de mirov pir ferqê 
nabîne. Li Almanya ew bijîş- 
kên kêm derman ji nexweşên 
xwe re dinivîsînin mirov pir 
baweriya xwe bi wan nayînin. 
Li vir tiştek tê ji bîr kirin: der- 
man ji bo wê hindê ye ku ji 
derd û nexweşiyan re bibe şîfa 
yan jî wan êşan kêm bike. 500 
sal berê bijîşkan dane zanîn ku 
di her dermanî de jahr heye, 
kêm û zêde xwarina wê yan 
dibe dermanê derdê mirov yan 
jî wê jahrê bedenê têkdibe. Ew 


Pêwîst e mirov der- 
manê kesekî din 
nexwe. 


nêrîna di derbarê dermanan 
de niha ji bo ferhenga derman 
derbas dibe. Pêwîst e mirov 
pir dermanan nexwe. Mînak 
gelek kes tên dibêjin cîran an jî 
nasê min ev derman xwariye 
min jî ew ji bo xwe bikar 
aniye; lê divê ti kes dermanê 
kesekî din bikar neyîne. Ew 
dermanên ji şîfayê re hatine 



destnîşan kirin belê ji ber nê- 
zîkbûna şaş pir zerarê dide 
bedena wan. Pêwîst e ew 
kesên nexweş ji derveyî der- 
manê ku bijîşk ji wan re dinivî- 
sînin nexwin. Ji ber kêm an jî 
zêde xwarina dermanan zerar 
e. 

Heba Aspirinê di nav gel 
de pir tê bi kar anîn, başî û 
xirabiyê wê çi ne? 

Aspirîn berî 100 salan hatiyê 
çêkirin, dermaneke gelek baş e, 
lê ji bo kê baş e? Aspirîn tenê 
ne ji bo ser êşê ye. Herwiha ji 
gelek êşên din re jî dibe şîfa. 


Aspirîn xwedî wê taybetiyê ye 
ku xwînê zelal dike. Mînak ew 
kesên nexweşê dil, xwîna wan 
tîr e, ji bo ku xwîna wan zelal 
be û karê dil rihet bibe Aspirîn 
pir alîkariyê dike. Lê ew kêsên 
ku pir Aspirîn bigrin dibe ] 
mîda wan kul bibe û xwîr 
heta roviyan. Hinek nexweş 
hene divê xwîna wan zelal 
nebe, pêwîst e xwîna wan tîr 
bimîne. Hinek kes hene xwe- 
diyê gelek nexweşiyan in û divê 
ji bo hemûyan heban bixwin; 
divê mirov zanibe ku pir der- 
man hene ku bi hevre nayên 
xwarin ango hevdû qebûl 
nakin. Mînak ew kesên nex- 
weşê dil nikare dermanê taybet 
spirîn bi hevre bixwe; dibe 
ku xwîna wan pir zelal bike û 
xwîn xwe di rayan de negirê û 
biteqefJi ber sedemên ku 
xwîna wan pir hatiyê zelal kirin 
dibe ku ew kes jiyana xwe ji 
destbidin. Pêwîst e nexweş 
hertim ji bijîşk û dermanxanê 
bipirsê gelo ez dikarim kîjan 
dermana bixwim? Tişta herî gi- 
rîng ew e ku mirov xwe li ser 
bikaranîna dermanan agahdar 
bikin da ku ew dermanên dig- 
rin ji derd û êşê wan re bibin 
şîfa. 


Amadekirin: 

Zelal Çelîk 

*Dr.Mesud Mamedî ji Rojhi- 
latê Kurdistanêye, li Alma- 
nyayê dijî û dermansaz e. 


Xaçepirs 


Çeperast: 1- Pincarek 
xweş - Kesê yekem - Xwarin- 
xane, restorant. 2- Girtin, 
tengkirin, şidandin - Ard, 
xwarin, qût. 3- Heywanek - 
kesname, belgeya naskirinê - 
Zewac, zewicîn. 4- Erda rast û 
vekirî, deşt (berepaş) - As- 
tengî, rêlibergirtin - Navekî 
mêran, derba kêr û fîşekê. 5- 
Mirov, şexs (berepaş) - Ceh û 


genimê hêrayî, toz. 6- Nex, 
ben (berepaş) - Kesê ku diçe 
cehnemê. 7- Mehel, gurz, des- 
tek - Deng, awaz (berepaş). 8- 
Cîhgirê muxtar - Balafir, fi- 
roke. 9- Orgeneral, hacetek 
muzîkê - Hacetek telefon û 
înternetê (berepaş). 10- Cû- 
reyek trênê. 

Serejêr: 1- Degbêjekî 


Kurd. 2- Bindestî, hêsîrî - Bi Al- 
manî bexçê heywanan. 3- Te- 
wandina "kewar" ê (berepaş) - 
Devjêberdan, dûrketin, çûn. 4- 
Tîm, grûp - Da, ji vir û pê de, 
êdî - Bi Ingilîzî "çûn". 5- Kurt, 
ne dirêj (berepaş) - Kembera 
berik û fîşekan. 6- Kurtenîşana 
"Grichenland" ê - Navekî jinan. 
7- Mirovatî, beşerîyet. 8- Hace- 
tek muzîkê, cûreyek def ê (be- 



repaş) - Pîs, xirab, sexte. 9-100 
insan, sed beşer. 10- Rizgarîx- 
wazên Netewîyên Kurdistanê 
(berepaş) - Bax û bexçê bi- 
huştê. 11- Amnestî Înternatîo- 
nal. 12- Paytextê Sûrîyê. 13- 
Heywanek qurbanê, çêlîkên 
mîhê (berepaş). 14- Vexwari- 
nek sereke, bê wê jiyan nabe. 

15- Cahil, xeşîm, nezan, ciwan. 

16- Tuneye, nemaye (berepaş) 

13 14 15 16 

Çawaniya şûştina diranan di 
Remezanê de 



Rûdaw- Xelk bi şêwe- 
yekî giştî di meha Reme- 
zanê de bêtir şêrîniyan 
dixwin, bi vê yekê jî pi- 
leya tirşatî û tifa asayî di 
nava devê mirovan de tê 
guhertin û rê bo rizîna 
diranan xweş û hêsantir 
dike. 

Loma kesên ku bi rojî 
bin, divê di meha Reme- 
zanê de demên diranşûş- 
tinê bikin sê car: carekê 


piştî fitarê, carekê jî be- 
riya razanê û cara sêye- 
mîn jî piştî paşîvê. Ji 
aliyê zanistî jî îspatkirî 
ye ku diranşûştina bi 
firçe û dermanê diranan 
nabe sedema tîbûn, an 
zuhabûna dev, mîna ku 
hin kes difikirin, lê di- 
ranşûştina piştî paşîvê 
wisa dike dev û diran bo 
dema çend demjimêran 
paqij bimînin. 


www.rudaw.net 

Bi 3 zimanan we agahdar dike 
Nûçe û analîzên taybet û taze 

Bitikînin! 







































































































































we qîmet da 
zarokê, ew 
jî qîmet 
dide gotinên 
we. Bo 
mînak, eger 
pêlîstokek şikestî 
ji bo zaroka we gi- 
rîng be, divê 
hun wê pêlîs- 
tokê navêjin 


E z heft salî 
me, dibim 
heşt salî. Ez 
diçim pola duyem. 
Ji Kurdistanê, ji 
devera Rihayê me, 
lê niha tevlî mal- 
bata xwe li Alma- 
nyayê dijîm. Dema 
pêş de ez dixwa- 
zim bibim astoro- 
not. Dîrok û xweza 
ji bo min gelekî 
balkêş in, lewra 
dema xwe ya vala- 
tiyê ez bi xwezayê 
re derbas dikim. 

Ez bi zimanê xwe 
yê dayikê kurdî 
diaxivim, lê almanî 
û tirkî jî dizanim. 


Mercen 
ku zarok 
guhda- 
riya wê 
bikin 


X* Mercê yekem ji bo ku 
zarok guhdariya wê bik 
Divê hûn dest ji mecbûrki- 
rina ku zarok guhdariya we 
bike, berdin. 


9 • Kesên dixwazin bi zorê 
gotinên xwe bi zarokan bidin 

qebûl kirin, nayên hezkirin. Ne 
tenê zarok, ti kes ji van ûslu- 
ban hez nake, lewra zarok ji 
kesên bi vî awahî tevdigerin 
hez nakin, eger dê û bav jî 
bin. 


C 0 • Li cihê ku hûn hewl 
bidin zarok mecbûrî guhdarki 

rinê bikin, divê bi zarok re 
bidin û bistînin. 


w • Gelek caran dêbav di be_ 
jin 'Em bi xweşî tevgeriyan, \g 

dîsa jî guhdariya me nakin." Lê 
dive tevgerîna we ne tenê ji bo 
gihiştina armancekê û tenê 
yekcaran be. Lewra zarok jî ji 
vê armancê haydar dibe û vê 
napqjirînin. Divê zarok bawer 
bike ku hertim hûn bi wê re di 
diyalog û danûstanê de ne û 
giringiyê didin wê. 


f • Danûstandina we ya bi 
zarok re divê bi soz û hezkirin 
be, ne bi kîn û hişkî be. 


Ji bo ku zarok guhdariya 
we bike, divê ew hest bike ku 
hûn wî/wê cidî digin û qîmet 
didin xwestekên wî/wê. Dema 


Bavo, tu hertim ji min re di- 
bêjî ’Miho ji te jîrtir e’, lewra 
■jnin jî îro li cihê xwe Mihcf' 
i i şand dibistanêlj^ 


FERI 

KURDÎ 

BIBE 


Memo dixwaze kopiyekî wêneyekîji dema seyrana xwe 
ya ber deryayê ji hevalê xwe Azad re bişîne, lê wêneyê 
jor ne mîna yê jêr e. Çendîn cûdabûn di navbera herdu 
wêneyan de peyda bûne. Tu dikarî wan cudabûnên nav- 
bera herdu wêneyan de bibînî û ji Memo re bejî? 


Tu jî dixwazî wêneyê xwe li vir bibînî? 
Ji me re bişîn: info@rudaw.eu _ 


Y c 

1 j 

Yek \ 

























































